hotchpotch/miracl-hf-unified huggingface dataset:
অনিল চৌধুরী (আম্পায়ার)
অনিল চৌধুরী (জন্ম: ১২ মার্চ, ১৯৬৫) দিল্লিতে জন্মগ্রহণকারী ভারতের আন্তর্জাতিক ক্রিকেট আম্পায়ার। তিনি এ পর্যন্ত ১৩টি টুয়েন্টি২০ আন্তর্জাতিক ও ৭টি একদিনের আন্তর্জাতিকে আম্পায়ার হিসেবে দায়িত্ব পালন করেছেন। এছাড়াও ইন্ডিয়ান প্রিমিয়ার লীগের বেশকিছুসংখ্যক খেলায় আম্পায়ারিং করেছেন।
৮ আগস্ট, ২০১৩ তারিখে আইসিসি’র আম্পায়ারদের আন্তর্জাতিক তালিকায় অন্তর্ভুক্তির জন্য ভারতীয় ক্রিকেট নিয়ন্ত্রণ বোর্ড তার নাম প্রেরণ করে। এরপর ২০১৩ সালের অক্টোবর মাসের ১০ তারিখে রাজকোটে অনুষ্ঠিত ভারত-অস্ট্রেলিয়ার মধ্যকার টুয়েন্টি২০ আন্তর্জাতিকে আম্পায়ার হিসেবে তাঁর অভিষেক ঘটে। ২৭ নভেম্বর, ২০১৩ তারিখে কানপুরে অনুষ্ঠিত ভারত-ওয়েস্ট ইন্ডিজের মধ্যকার খেলা পরিচালনার মাধ্যমে একদিনের আন্তর্জাতিকে আম্পায়ার হিসেবে তাঁর অভিষেক ঘটে।
উদক বাদ্য
উদক বাদ্য হল এক ধরনের ভারতীয় বাদ্যযন্ত্র। ধারণা করা হয় এই যন্ত্র জল তরঙ্গ বা এর মতই। এই যন্ত্রকে মধ্যযুগীয় বাদ্যযন্ত্র গ্রন্থে "ঘন বাদ্য" (ডায়াফোনিক বাদ্যযন্ত্র যেখানে কোন একটি পৃষ্ঠকে আঘাত করার মাধ্যমে শব্দ উৎপাদিত হয়) এর অধীনে শ্রেণীকরণ করা হয়েছেi বাৎসায়নের "কামসূত্র" সহ সপ্তদশ শতকের "সঙ্গীতা পারিজাত" গ্রন্থে এই যন্ত্রের উল্লেখ রয়েছে। এই যন্ত্র বাজানোর কৌশল নারীর শেখা উচিত এরূপই এক কলা ছিল এবং তা চৌষট্টি কলার অন্তর্ভুক্ত ছিল।
ওয়েলিংটন আঞ্চলিক স্টেডিয়াম
ওয়েলিংটন রিজিওন্যাল স্টেডিয়াম নিউজিল্যান্ডের ওয়েলিংটনে অবস্থিত প্রধান খেলাধূলার মাঠ। বাণিজ্যিক চুক্তির কারণে স্টেডিয়ামটি ওয়েস্টপ্যাক স্টেডিয়াম নামে পরিচিতি পাচ্ছে। স্থানীয় অধিবাসী ও অন্যান্য নিউজিল্যান্ডীয় মাঠটিকে "দ্য কেক টিন" নামে অভিহিত করে; বিশেষতঃ এর বাইরের দিকের আকার ও রূপালী রঙের কারণে। গোলাকৃতির এ স্টেডিয়ামের আয়তন ৪৮,০০০ বর্গমিটার।
১৯৯৯ সালে ফ্লেচার কনস্ট্রাকশন স্টেডিয়ামটি নির্মাণ করে। ওয়েলিংটন রেলওয়ে স্টেশন থেকে যাতায়াতের সুবিধাদি বিদ্যমান। রেলওয়ের জমির উপর এটি নির্মিত। অবস্থানগত কারণে আন্তর্জাতিক ক্রীড়া অনুষ্ঠিত না হওয়ায় অ্যাথলেটিক পার্কের পরিবর্তে এটি নির্মিত হয়েছে।
ব্যাসিন রিজার্ভ গ্রাউন্ডে প্রয়োজনীয় খেলা না হওয়ায় অধিকসংখ্যক দর্শক আসন ক্ষমতাসম্পন্ন এ স্টেডিয়ামে একদিনের আন্তর্জাতিক ক্রিকেট খেলা অনুষ্ঠিত হচ্ছে। এছাড়াও, কনসার্টের জন্যও স্টেডিয়ামটি ব্যবহৃত হচ্ছে।
স্টেডিয়ামটি বহু-উদ্দেশ্যে ব্যবহার উপযোগী হলেও মূলতঃ ক্রীড়া প্রতিযোগিতার ক্ষেত্রে ব্যবহৃত হচ্ছে। ওয়েলিংটন লায়ন্স আইটিএম কাপ রাগবি দল ও সুপার রাগবি হারিকেন্স দলের প্রধান অনুশীলনী মাঠ এটি। এছাড়াও, এ-লীগের ফুটবলে অংশগ্রহণকারী ওয়েলিংটন ফোনিক্স ফুটবল ক্লাব এ মাঠে খেলে থাকে। ২০১০ সালের ফিফা বিশ্বকাপের বাছাইপর্বে বাহরাইনের বিপক্ষে স্বাগতিক নিউজিল্যান্ড জাতীয় ফুটবল দল অংশ নিয়েছিল।
গ্রীষ্মকালে সাধারণতঃ আন্তর্জাতিক ও মাঝে-মধ্যে ঘরোয়া সীমিত ওভারের ক্রিকেটের আয়োজন করা হয়। ব্ল্যাক ক্যাপস নামে পরিচিত নিউজিল্যান্ড দল ও ঘরোয়া প্রতিযোগিতায় ওয়েলিংটন ফায়ারবার্ড এ মাঠে প্রতিপক্ষের মুখোমুখি হয়।
আন্তর্জাতিক অঙ্গনের অন্যতম নবীন মাঠ হলেও এটি বেশ আধুনিক স্টেডিয়াম ।
এখনো অব্দি ৩ এশীয় দেশ নিউজিল্যান্ডের বিরুদ্ধে এই মাঠে জয় পেয়েছে । 
২০০০ সালে ওয়েস্টপ্যাক স্টেডিয়ামে এডিনবরা মিলিটারি টাট্টুর আয়োজন করে। স্কটল্যান্ডের এডিনবরার বাইরে এটিই এ ধরনের প্রথম আয়োজন করা হয়। ২০০২ সালে ইংল্যান্ড বনাম ব্ল্যাক ক্যাপ দলের মধ্যকার ক্রিকেট খেলা চলাকালীন পরিচালক পিটার জ্যাকসন ৩০,০০০ দর্শকদের কাছ থেকে উরুক-হাই আওয়াজ ধারণ করেন।
২০০৮ সালে নিউজিল্যান্ডে ফিফা অনূর্ধ্ব-১৭ মহিলা বিশ্বকাপ ফুটবল প্রতিযোগিতা অনুষ্ঠিত হয়। তন্মধ্যে গ্রুপ পর্বের ছয়টি খেলাসহ দুইটি স্থান নির্ধারণী খেলা ওয়েস্টপ্যাকে আয়োজিত হয়েছিল। ফিফার নিয়ম অনুযায়ী ফিফা বহির্ভূত ব্যবসায়িক অংশীদারের সাথে চুক্তিবদ্ধ হওয়ার প্রেক্ষিতে প্রতিযোগিতা চলাকালীন সময়ে আনুষ্ঠানিক ওয়েলিংটন স্টেডিয়াম নামে পরিচিত হয়েছিল।
২০ নভেম্বর, ২০১৩ তারিখে বিশ্বকাপ ফুটবলের বাছাইপর্বে আন্তঃকনফেডারেশনের স্থান নির্ধারণী খেলায় নিউজিল্যান্ড ফুটবল দল ২০১৪ সালের ফিফা বিশ্বকাপের চূড়ান্ত প্রতিযোগিতায় অংশ নিতে ব্যর্থ হয়।
ম্যাকলিন পার্ক
ম্যাকলিন পার্ক নেপিয়ারে অবস্থিত নিউজিল্যান্ডের খেলাধূলার মাঠ। এ মাঠে ক্রিকেট ও রাগবি ইউনিয়ন - উভয় ধরনের খেলাই অনুষ্ঠিত হয়। নিউজিল্যান্ডের ১০টি সঠিকমানের ক্রিকেট মাঠের মধ্যে এটিও অন্যতম।
এ মাঠের স্বাগতিক দল হিসেবে রয়েছে হক’স বে রাগবি ইউনিয়ন ও সেন্ট্রাল ডিস্ট্রিক্টস ক্রিকেট অ্যাসোসিয়েশন। স্টেডিয়ামের উভয় প্রান্তের নাম রাখা হয়েছে "সেন্টেনিয়াল স্ট্যান্ড এন্ড" ও "এমব্যাংকমেন্ট এন্ড"।
মূলতঃ বর্গাকৃতির মাঠটি একদিনের ক্রিকেটের উপযোগী করে নির্মিত হয়েছে। ফলে আগ্রাসী ব্যাটসম্যানগণ খুব সহজেই শুরুর দিকের ওভারগুলোয় স্বচ্ছন্দে রান সংগ্রহ করতে সক্ষম হন। ১৯৫২ সাল থেকে প্রথম-শ্রেণীর ক্রিকেট ও ১৯৭৯ সাল থেকে অদ্যাবধি ছয়টি টেস্ট খেলার আয়োজন করেছে। তন্মধ্যে স্বাগতিক নিউজিল্যান্ড ক্রিকেট দল চার টেস্ট ড্র করে ও বাকী দুই টেস্টে পরাজিত হয়েছিল। ১৯৯০ সাল থেকে প্রত্যেক মৌসুমেই কমপক্ষে একটি একদিনের আন্তর্জাতিক খেলার আয়োজন করে আসছে। মাঠের দর্শক ধারন সক্ষমতা ২১,০০০ ও পীচ টার্ফ সহযোগে নির্মিত।
এ মাঠে একদিনের আন্তর্জাতিক ও টেস্ট খেলায় ব্যবহৃত হয়ে আসছে। ১৯৮২-৮৩ মৌসুমে অনুষ্ঠিত রথম্যান্স কাপের খেলায় নিউজিল্যান্ড ও শ্রীলঙ্কার মধ্যকার খেলাটি প্রথম ওডিআইরূপে স্বীকৃত। ৭ উইকেটের ব্যবধানে নিউজিল্যান্ড দল জয় পেয়েছিল। ২০১৬ সালের শুরুর দিকে পাকিস্তান দলের টেস্ট খেলায় অংশ নেয়ার কথা রয়েছে।
পার্কের পুণঃগঠনের কার্যক্রম শেষ হবার পর ১ আগস্ট, ২০০৯ তারিখে নতুন গ্রাহাম লো স্ট্যান্ডের উদ্বোধন করা হয়। এ স্ট্যান্ডটি ২০১১ সালের রাগবি বিশ্বকাপ উপলক্ষে নির্মাণ করা হয় ও ২০১৫ সালের ক্রিকেট বিশ্বকাপ প্রতিযোগিতার খেলা এ মাঠে হবে।
ম্যাকলিন পার্ক বিশ্বের অন্যতম ব্যাটিংবান্ধব উইকেট নামে বিবেচিত হয়ে আসছে। সর্বমোট ৪১১ রান করে ব্রেন্ডন ম্যাককুলাম এবং ১৫ টেস্ট উইকেট নিয়ে আয়ান ও’ব্রায়ান শীর্ষস্থানে রয়েছেন।
অন্যদিকে, একদিনের ক্রিকেটে এক ইনিংসে অপরাজিত ১৪১ রান করে ব্যক্তিগত পর্যায়ে শীর্ষে রয়েছেন রিকি পন্টিং। দলীয় সর্বোচ্চ রান হচ্ছে ৩৪৭/৫। স্টিফেন ফ্লেমিং ও নাথান অ্যাসলে যৌথভাবে সর্বমোট ৭৪৩ রান করে শীর্ষস্থান দখল করেছেন। ২৩ উইকেট নিয়ে ড্যানিয়েল ভেট্টোরি শীর্ষে রয়েছেন।
এখনো অব্দি ৩ এশীয় দেশ নিউজিল্যান্ডের বিরুদ্ধে এই মাঠে জয় পেয়েছে ।
শাহ আব্দুল ওহাব
শাহ আব্দুল ওহাব ১৭৬৩ সালে গোলাপগঞ্জের ফুলবাড়ী ইউনিয়নের ফুলবাড়ী গ্রামে জন্মগ্রহণ করেন। তাঁর পিতার নাম মরহুম শাহ্ আব্দুর রহিম। শাহ্ আব্দুল ওহাব ছিলেন জ্ঞান সাধনায় আধ্যাত্মিক শক্তির অধিকারী। বাংলা সাহিত্যের ইতিহাস ২য় গ্রন্থের রচয়িতা ড. দীন মোহাম্মদ শাহ্ আব্দুল ওহাব সম্বন্ধে আলোচনা করেছেন। এতে তাঁর ‘হাশর তরাণ’ ও ‘ভব তরাণ’ নামক দু’টি গ্রন্থের উল্লেখ থাকলেও তাঁর ‘ভেদকায়া,’ ‘উম্মিতরান’ প্রভৃতি গ্রন্থের উল্লেখ নেই। তাঁর পুত্র ডা. আব্দুর রহিম চৌধুরীর সম্পাদনায় "উম্মিতরান"-এর বাংলা রূপান্তর প্রকাশিত হয়েছে। এ সম্পর্কে ডা. আব্দুর রহিম চৌধুরী বক্তব্য নিম্নরূপ- "হযরত শাহ্ আব্দুল ওহাব (রঃ) ১৩৪৩ বাংলায় উম্মিতরান পুঁথি রচনা করেন। সিলেটি নাগরী হরফে এই পুঁথি প্রচলিত ছিল। ইহার অংশবিশেষ কলকাতার শিবদাহ হইতে ১৩০২ বাংলা সিলেটি নাগরী হরফে ছাপা হয়। এই সময় কলকাতার রতু সরকার লেন হইতে পুঁথি ছাপা হইত। সিলেটের প্রচলিত কথ্য ভাষাতেই উক্ত পুঁথি রচিত হয়। 
রচনার উদ্দেশ্য লেখকের নিজের কথায়- 
‘আধা পণ্ডিতের লাগি হইল কিতাব 
উম্মি লোকের লাগিয়া পুঁথি কইলা ওহাব’।"
তা’ছাড়া শাহ্ আব্দুল ওহাবের রচিত ভেদকায়া পুঁথি থেকে তাঁর পরিচিতি পাওয়া যায়। "মাওলানা মোহাম্মদ নাজিম সর্বলোকে জানে/পূর্ব শহরে কুতুবি আল্লা দিয়াছিল তানে/শরিফত-মারিফত বৃক্ষের ছিলা ফুল/ফুলবাড়ী গদ্দি ছিল আল্লায় মকবুল/আল্লাহ্র রহমতে তাইন হইছেন স্বর্গবাস/ভরে আছে খুসবু তান হইয়া পরকাশ/ সেই গদ্দি পাইয়াছেন পীর যে আমার/শাহ্ আব্দুল কাদের নাম মকবুল আল্লার/ফুলবাড়ী মোকাম তান সর্বজনে জানে/ বাংলার কুতুবি আল্লাহ্ দিয়াছিল তানে/ তান নাম লইয়া ফিরি নাই কোন দিশা/ অদ্যকালে পরকালে আল্লাহ্র ভরসা/ আব্দুল লতিফের নাতি ফকির ওহাব নাম/ আব্দুর রহিমের পুত্র আমি ফুলবাড়ী মোকাম"।
শাহ্ আব্দুল ওহাব শরিয়তের বিধান ও ধর্মশিক্ষা প্রসারের উদ্দেশ্যে সিলেটি কথ্য ভাষায় পুঁথি রচনা করেন। 
ইসলামী জ্ঞানের ভাণ্ডার সাহিত্য সাধক শাহ আব্দুল ওহাব ১৮৮৮ সালে পরলোক গমন করেন।
দালি ব্লিন্ড
দালি ব্লিন্ড (জন্ম ৯ মার্চ ১৯৯০) একজন ডাচ পেশাদার ফুটবলার যিনি একজন লেফট ব্যাক এবং ডিফেন্সিভ মিডফিল্ডার হিসেবে ইংলিশ ক্লাব ম্যানচেস্টার ইউনাইটেডএবং নেদারল্যান্ডস জাতীয় দলে খেলে থাকেন। তিনি আয়াক্সের প্রাক্তন ডিফেন্ডার পুত্র।
ব্লিন্ড আয়াক্সের যুব একাডেমীর হয়ে বেড়ে উঠেন এবং এফসি গ্রনিংগেনের হয়ে ধারে খেলাকালীন সময় তিনি দলে নিয়মিত হন। ২০১৪ সালের সেপ্টেম্বর মাসে তিনি £১৩.৮ মিলিয়নের বিনিময়ে ম্যানচেস্টার ইউনাইটেডে যোগ দেন। ব্লিন্ড ২০১৩ সাল থেকে নেদারল্যান্ডস জাতীয় দলের নিয়মিত সদস্য এবং ২০১৪ বিশ্বকাপে রানার-আপ হওয়া ডাচ দলে অন্তর্ভুক্ত ছিলেন।
রাজ্যপাল (পাল সম্রাট)
রাজ্যপাল পাল সাম্রাজ্যের অষ্টম সম্রাট ছিলেন।
পাল সম্রাট নারায়ণপালের মৃত্যুর পর রাজ্যপাল পাল রাজবংশের সিংহাসনে আরোহণ করেন। তিনি রাষ্ট্রকূট রাজবংশের তুঙ্গ নামক নরপতির কন্যা ভাগ্যদেবীকে বিবাহ করেন। এই তুঙ্গ কে ছিলেন এই নিয়ে ঐতিহাসিকদের মধ্যে মতপার্থক্য রয়েছে। নগেন্দ্রনাথ বসুর মতে শুভতুঙ্গ উপাধিধারী রাষ্ট্রকূট সম্রাট দ্বিতীয় কৃষ্ণ, ফ্রাঞ্জ কিলহর্ণের মতে দ্বিতীয় কৃষ্ণের পুত্র জগত্তুঙ্গ এবং রাখালদাস বন্দ্যোপাধ্যায়ের মতে তুঙ্গধর্মাবলোক নামক রাজাই ছিলেন রাজ্যপালের শ্বশুর। বাণগড়ে আবিষ্কৃত প্রথম মহীপালের তাম্রশাসন থেকে জানা যা যে, রাজ্যপাল বহু গভীর জলাশয় ও উচ্চ দেবালয় নির্মাণ করিয়েছিলেন।
রমেশচন্দ্র মজুমদার ৯০৮ থেকে ৯৪০ খ্রিষ্টাব্দে, আবদুল মোমিন চৌধুরী ও বিন্দেশ্বরী প্রসাদ সিনহা ৯২০ থেকে ৯৫২ খ্রিষ্টাব্দে এবং দীনেশচন্দ্র সরকার ৯১৭ থেকে ৯৫২ খ্রিষ্টাব্দে রাজ্যপালের রাজত্বের সময়কালকে নির্ণয় করেছেন।
স্বাধীনতা পুরস্কার (১৯৮০–৮৯)
স্বাধীনতা পুরস্কার বাংলাদেশের জাতীয় এবং “সর্বোচ্চ বেসামরিক পুরস্কার”। দেশ ও জাতির কল্যাণে বিভিন্ন ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই পুরস্কার প্রদাণ করা হচ্ছে। এই তালিকাটি ১৯৮০ সাল থেকে ১৯৮৯ সাল পর্যন্ত বিভিন্ন ক্ষেত্রে স্বাধীনতা পুরস্কার প্রাপ্তদের সম্পর্কিত সার-সংক্ষেপণ।
১৯৮০ সালে ৭ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৪ জনকে “মরণোত্তর” সম্মাননা প্রদান করা হয়।
১৯৮১ সালে ৮ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৫ জনকে “মরণোত্তর” সম্মাননা প্রদান করা হয়।
১৯৮২ সালে ৫ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৪ জনকে “মরণোত্তর” সম্মাননা প্রদান করা হয়।
১৯৮৩ সালে ৩ জন ব্যক্তিত্ব ও ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যার মধ্যে ১ জনকে “মরণোত্তর” সম্মাননা প্রদান করা হয়।
১৯৮৪ সালে ৬ জন ব্যক্তিত্ব এবং ২টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৩ জনকে “মরণোত্তর” সম্মাননা প্রদান করা হয়।
১৯৮৫ সালে ১ জন ব্যক্তিত্বকে জাতীয় জীবনে তার অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; তাকে “মরণোত্তর” সম্মাননা প্রদান করা হয়।
১৯৮৬ সালে ২ জন ব্যক্তিত্ব এবং ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়।
১৯৮৭ সালে ৩ জন ব্যক্তিত্ব এবং ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ১ জনকে “মরণোত্তর” সম্মাননা প্রদান করা হয়।
১৯৮৮ সালে ২ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ১ জনকে “মরণোত্তর” সম্মাননা প্রদান করা হয়।
১৯৮৯ সালে ২ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়।
দ্বিতীয় গোপাল
দ্বিতীয় গোপাল পাল সাম্রাজ্যের নবম সম্রাট ছিলেন। পাল সম্রাট রাজ্যপালের মৃত্যুর পর তিনি সিংহাসনে আরোহণ করেন।
দ্বিতীয় গোপালের শাসনাধীনে মগধ ছিল বলে মনে করা হয় কারণ তাঁর রাজত্বকালে মগধে প্রতিষ্ঠিত দুইটি মূর্তি ও মগধে লিখিত একটি বৌদ্ধগ্রন্থ আবিষ্কৃত হয়েছে। ত্রিপুরার মম্বুক নামক গ্রামে দ্বিতীয় গোপালের রাজত্বকালের দ্বিতীয় বছরে প্রতিষ্ঠিত একটি মূর্তি এবং মালদহ জেলার গাজোল থানার জাজলপাড়া গ্রামে তাঁর একটি তাম্রপত্র আবিষ্কৃত হয়েছে। তাঁর রাজত্বকালের প্রথম বছরে তিনি নালন্দায় একটি বাগেশ্বরী মূর্তি তৈরী করান। তাঁর রাজত্বকালের পঞ্চদশ বছরে একটি অষ্টসাহস্রিকা প্রজ্ঞাপারমিতা লেখা হয়েছিল।
রমেশচন্দ্র মজুমদার ৯৪০ থেকে ৯৫৭ খ্রিষ্টাব্দে, আবদুল মোমিন চৌধুরী ৯৫২ থেকে ৯৬৯ খ্রিষ্টাব্দে, বিন্দেশ্বরী প্রসাদ সিনহা ৯৫২ থেকে ৯৬৭ খ্রিষ্টাব্দে এবং দীনেশচন্দ্র সরকার ৯৫২ থেকে ৯৭২ খ্রিষ্টাব্দে দ্বিতীয় গোপালের রাজত্বের সময়কালকে নির্ণয় করেছেন।
স্বাধীনতা পুরস্কার (১৯৭৭–৭৯)
স্বাধীনতা পুরস্কার বাংলাদেশের জাতীয় এবং “সর্বোচ্চ বেসামরিক পুরস্কার”। দেশ ও জাতির কল্যাণে বিভিন্ন ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই পুরস্কার প্রদাণ করা হচ্ছে। এই তালিকাটি ১৯৭৭ সাল থেকে ১৯৭৯ সাল পর্যন্ত বিভিন্ন ক্ষেত্রে স্বাধীনতা পুরস্কার প্রাপ্তদের সম্পর্কিত সার-সংক্ষেপণ।
১৯৭৭ সালে ১০ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৫ জনকে “মরণোত্তর” সম্মাননা প্রদান করা হয়।
১৯৭৮ সালে ৮ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৪ জনকে “মরণোত্তর” সম্মাননা প্রদান করা হয়।
১৯৭৯ সালে ৯ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ১ জনকে “মরণোত্তর” সম্মাননা প্রদান করা হয়।
পায়রা বন্দর
পায়রা বন্দর বাংলাদেশের পটুয়াখালী জেলায় অবস্থিত বাংলাদেশের তৃতীয় এবং দক্ষিণ এশিয়ার একটি সামুদ্রিক বন্দর। এটি পটুয়াখালী জেলার কলাপাড়া উপজেলার রাবনাবাদ চ্যানেলসংলগ্ন আন্ধারমানিক নদী তীরবর্তী টিয়াখালী ইউনিয়নের ইটবাড়িয়া স্থানে অবস্থিত। ২০১৩ সালের ১৯ নভেম্বর প্রধানমন্ত্রী শেখ হাসিনা টিয়াখালী ইউনিয়নের ইটবাড়িয়া গ্রামে এর ভিত্তিফলক উন্মোচন করেন। আগস্ট ১৩, ২০১৬ সালে সমুদ্র বন্দরটির আনুষ্ঠানিক যাত্রা শুরু হয়৷
বন্দরটি আমদানী ও রপ্তানীর জন্য একটি সরকারি রুট। ৫ নভেম্বর জাতীয় সংসদে পায়রা বন্দর কর্তৃপক্ষ আইন, ২০১৩ পাস হয়।
পায়রা বন্দর কর্তৃপক্ষ একটি সরকারি স্বায়ত্তশাসিত সংস্থা যেটি পায়রা সামুদ্রিক বন্দর পরিচালনা ও ব্যবস্থাপনার দায়িত্বে নিয়োজিত।
প্রায় ৬০০০ একর জায়গায় এটি গড়ে উঠেছে যেখানে বিশাল অবকাঠামো বানানো হচ্ছে।
কৈকেয়ী
কৈকেয়ী (দেবনাগরী:कैकेयी) রাজা দশরথের অন্যতমা স্ত্রী এবং অযোধ্যার রাণী ছিলেন । কিন্তু তিনি মধ্যমা না কনিষ্ঠা রাণী ছিলেন তা নিয়ে বিতর্ক আছে। অযোধ্যাকাণ্ডে রাম বলেছেন কৈকেয়ী তাঁদের কনিষ্ঠামাতা (সর্গ ৫২, শ্লোক ৬১)। কিন্তু অরণ্যকাণ্ডে রাম লক্ষ্মণকে বলেন "ন তে অম্বা মধ্যমা তাত গর্হিতব্যা কথঞ্চন। তাম এব ইক্ষ্বাকু নাথস্য ভরতস্য কথাম কুরু" (সর্গ ১৬, শ্লোক ৩৭) যার অর্থ "বৎস, মধ্যমা মাতার নিন্দা কদাচ কোরো না, ইক্ষ্বাকু নাথ ভরতের কথা বল।" তিনি কেকয় দেশের রাজকুমারী ছিলেন এজন্য তাঁর নাম কৈকেয়ী। ইনি ভরতের মাতা ছিলেন।
কৈকেয়ী কেকয়রাজ অশ্বপতির কন্যা ছিলেন। অশ্বপতি পাখির ভাষা বোঝার বরপ্রাপ্ত হয়েছিলেন কিন্তু এর শর্ত ছিল তিনি কারো কাছে সেই ভাষার অর্থ বলতে পারবেন না বললে তাঁর মৃত্যু হবে। একদিন তিনি এবং তাঁর স্ত্রী বাগানে ভ্রমণ করছিলেন এমন সময় অশ্বপতি এক জোড়া রাজহাঁসের কথোপকথন শুনে মুগ্ধ হয়ে হেসে ফেলেন। রাণী এতে খুব কৌতূহলী হয়ে এর কারণ জিজ্ঞাসা করতে থাকেন যদিও তিনি যানতেন তা করলে রাজার মৃত্যু হবে। তখন রাজা বুঝতে পারলেন তাঁর স্ত্রীর তাঁর প্রতি ভালোবাসা নেই বললেই চলে। এজন্য তিনি তাঁকে নির্বাসিত করেন। মাতৃহীন কৈকায়ী দাসী ও ধাত্রীমাতা মন্থরার কাছে বেড়ে ওঠেন। যুবতী বয়সে তাঁর স্বয়ম্বরে তিনি দশরথকে বরণ করেন। তিনি দশরথের সবচেয়ে প্রিয়া স্ত্রী ছিলেন।
দশরথ যে পুত্রকামী যজ্ঞ করেন তাতে উৎপন্ন চরু খেয়ে কৈকেয়ী ভরতকে লাভ করেন। বিবাহের পর কৈকেয়ীর পিতৃগৃহের দাসী রূপে মন্থরা এসেছিল। রামের অভিষেকের খবরে সে হিংসাগ্রস্ত হয়ে কৈকেয়ীকেও হিংসাগ্রস্ত করার চেষ্টা করে। কিন্তু কৈকেয়ী বলেন "রামে বা ভরতে বাহং বিশেষং নোপলক্ষ্যে। তস্মাৎ তুষ্টাস্মি যদ রাজা রামং রাজ্যেঽভিষেক্ষ্যতি।।" যার অর্থ "আমি রাম বা ভরতে কোন প্রভেদ দেখি না, মহারাজ যে রামকে অভিষিক্ত করবেন তাতে আমি তুষ্ট।" (অযোধ্যাকাণ্ড সর্গ ৭, শ্লোক ৩৫) কিন্তু পরবর্তীতে মন্থরা তাঁকে প্ররোচিত করতে সমর্থ হয় । সে মনে করিয়ে দেয় একবার রাজা শম্বরাসুরের সাথে যুদ্ধে দারুণভাবে আহত হলে কৈকেয়ী তাঁকে সেবার মাধ্যমে সুস্থ্ করেছিলেন। তখন দশরথ তাঁকে একই সময়ে দুটি বর দিতে চেয়েছিলেন। কিন্তু কোন অভাব না থাকায় তিনি নেননি। সেই বর চাওয়ার সময় এসেছে। সে যেন প্রথম বরে ভরতকে সিংহাসনে বসায় এবং দ্বিতীয় বরে রামকে চৌদ্দ বছরের জন্য বনে পাঠায়। এদিকে দশরথ রামের অভিষেকের খবর কৈকেয়ীকে দিতে এসে শুনলেন তিনি ক্রুদ্ধ হয়ে ক্রোধভবনে গেছেন। তিনি সেখানে গিয়ে কৈকেয়ীর ক্রোধের কারণ জিজ্ঞাসা করলে কৈকেয়ী রাজাকে দেবাসুর যুদ্ধের কথা স্মরণ করতে বলেন তিনি বলেন তাঁর এখন বরপ্রাপ্তির সময় এসেছে। রাজাকে প্রতিজ্ঞা করিয়ে কৈকেয়ী এই বর চান যেন রামের বদলে ভরতের অভিষেক হয় ও রাম বনে যান। দশরথ অন্য বর দিতে চেলে তিনি আত্মহত্যা করতে চান। রাম এই কথা জানার পর নির্দ্বিধায় পিতৃসত্য পালনে বনে যান; লক্ষ্মণ ও সীতা তাঁর অনুগমন করেন। দশরথ পুত্রশোকে প্রাণ হারান। ভরত মাতুলালয় থেকে এসে এই খবর জানতে পেরে কৈকেয়ীকে তীব্র ভাষায় ভর্ৎসনা করেন। শত্রুঘ্ন মন্থরাকে প্রহার করেন। কৈকেয়ী তাঁর ভুল বুঝতে পারেন এবং সবার সাথে তিনিও রামকে ফিরিয়ে আনতে যান। রামের অশ্বমেধ যজ্ঞের পর তাঁর মৃত্যু হয়।
দ্য প্রিন্স অব ইজিপ্ট
দ্য প্রিন্স অব ইজিপ্ট () ১৯৯৮ সালে মুক্তিপ্রাপ্ত একটি বাইবেলীয় এপিক চলচ্চিত্র। ড্রিমওয়ার্কস এনিমেশন দ্বারা প্রথমবারের মত নির্মিত মুলধারার এ কার্টুন চলচ্চিত্রটির কাহিনী অবতীর্ণ হয়েছে আব্রাহামীয় ধর্মের অন্যতম প্রধান নবী মোজেস (মূসা নবী)-এর জীবনের ঘটনাপ্রবাহের উপর ভিত্তি করে, খ্রিস্টধর্মের ধর্মগ্রন্থ বাইবেলের সংষ্করণ বুক অব এক্সোডাসে উল্লিখিত ধারাবর্ননানুসারে। চলচ্চিত্রটি অষ্কার পুরষ্কারের দুটি বিভাগে মনোনীত এবং একটি বিভাগে বিজয়ী হয়।
হালাল
হালাল (, 'অনুমোদনযোগ্য') মানে হল যে কোনো বস্তুর বা কর্ম যেটা ইসলামী আইন অনুযায়ী ব্যবহার বা নিয়োজিত করা যাবে। হালাল শব্দটি খাদ্য-পানীয়-র সাথে দৈনন্দিন জীবনের সব বিষয়টাও বোঝায় ও মনোনীত করে। এটি ৫টি আহকাম-র মধ্যে ১টি — "ফরজ" (আবশ্যিক), "মুস্তাহাব" (প্রস্তাবিত), "হালাল" (অনুমোদনযোগ্য), "মাকরুহ" (অপছন্দ), "হারাম" (নিষিদ্ধ) — ইসলামে মানুষের কর্ম নৈতিকতা নির্ধারণ করে। ইসলাম ধর্মে "মুবাহ"-ও "অনুমোদনযোগ্য" বা "অনুমোদিত" অর্থ বোঝায়।
খাদ্যগুলো যেটি হালাল হতে পারে না (কুরআন অনুযায়ী):যখন হারাম খাবার খাওয়া ছাড়া বেচে থাকা সম্ভব নয়, তখন জীবিত থাকার জন্যে হালাল নয় এমন খাদ্য গ্রহণ করার অনুমতি আছে।
ওয়ার্ডপ্রেস.কম
ওয়ার্ডপ্রেস.কম () অটোম্যাটেকি মালিকানাধীন এবং ওপেনসোর্স ওয়ার্ডপ্রেস সফ্টওয়্যার কর্তৃক পরিচালিত একটি ব্লগ ওয়েব হোস্টিং সেবা প্রদানকারী প্রতিষ্ঠান। এটি নিবন্ধিত ব্যবহারকারীদের ফ্রি ব্লগ হোস্টিং প্রদান করে থাকে এবং আর্থিক সমর্থন প্রদানের মধ্য দিয়ে হালনাগাদের মাধ্যমে "ভিআইপি" পরিষেবা এবং বিজ্ঞাপন সেবাও প্রদান করে থাকে।
কম্বোজ পাল রাজবংশ
কম্বোজ পাল রাজবংশ দশম ও একাদশ শতাব্দীতে উত্তর ও পূর্ব বঙ্গ শাসন করত। পাল সম্রাট দ্বিতীয় বিগ্রহপালের শাসনকালে এই রাজবংশ তাঁদের যুদ্ধে পরাস্ত করে নতুন শক্তিরূপে উঠে আসে।
দশম শতাব্দীর দ্বিতীয়ার্ধে নির্মিত দিনাজপুর স্তম্ভলিপিতে কম্বোজান্বয় গৌড়পতির উল্লেখ রয়েছে। এই তাম্রশাসনটি কোন একজন গৌড়েশ্বর কম্বোজরাজের শাসনকালে একটি শিবমন্দিরে প্রতিষ্ঠিত হয়। পরবর্তীকালে মুসলিম শাসনকালে গৌড় থেকে চল্লিশ মাইল পূর্বে বাণগড় নামক স্থানে স্থানান্তরিত করা হয়। অষ্টাদশ শতাব্দীতে মহারাজ রামনাথ এই স্তম্ভলিপিটিকে দিনাজপুরে স্থানান্তরিত করেন বলে এটি দিনাজপুর স্তম্ভলিপি নামে পরিচিত হয়।
১৯৩১ খ্রিষ্টাব্দে আবিষ্কৃত ইর্দা তাম্রশাসনে কম্বোজ রাজাদের বংশতালিকার বর্ণনা রয়েছে। ঐতিহাসিক রমেশচন্দ্র মজুমদারের মতে এই তাম্রশাসন দশম শতাব্দীর দ্বিতীয়ার্ধে নির্মিত হয়েছে। সেই কারণে ঐতিহাসিকেরা মনে করেন যে দিনাজপুর স্তম্ভলিপিতে উল্লিখিত কম্বোজান্বয় গৌড়পতি এবং ইর্দা তাম্রশাসনে উল্লিখিত "কম্বোজবংশতিলক পরমসৌগত মহারাজাধিরাজ পরমেশ্বর পরমভট্টারক রাজ্যপাল" একই কম্বোজবংশের অন্তর্গত নৃপতি। এই তাম্রশাসনে এই রাজবংশের রাজ্যপাল, নারায়ণপাল, নয়পাল প্রভৃতি শাসকদের নামের উল্লেখ রয়েছে।
পাল সম্রাট প্রথম মহীপালের বাণগড় লিপি বাংলায় কম্বোজ শাসনের অন্যতম গুরুত্বপূর্ণ প্রমাণ হিসেবে বিবেচিত হয়ে থাকে। এই তাম্রশাসন থেকে জানা যায় যে, প্রথম মহীপাল যুদ্ধে জয়লাভ করে অনধিকৃতবিলুপ্ত পিতৃরাজ্যের উদ্ধার সাধন করেন।
কম্বোজ পাল রাজ্যের ভৌগোলিক অঞ্চল সম্বন্ধে সঠিক তথ্য পাওয়া যায় না। ইর্দা তাম্রশাসন অনুসারে এই রাজ্যের অধীনে বর্ধমানভুক্তি ও দণ্ডভুক্তি অঞ্চল ছিল। দিনাজপুরের স্তম্ভলিপি থেকে জানা যায় যে, গৌড় এই রাজ্যের অন্তর্ভুক্ত হয়েছিল। রমেশচন্দ্র মজুমদারের মতে, রাঢ় অঞ্চল এই রাজ্যের অধীনস্থ হয়েছিল।
কম্বোজ পাল রাজবংশের রাজ্যপাল, নারায়ণপাল, নয়পাল ও ধর্মপাল নামক চারজন রাজার নাম জানতে পারা যায়। নয়পালের ইর্দা তাম্রশাসন থেকে জানা যায় যে এই বংশের রাজাদের পরমেশ্বর, পরমভট্টারক, মহারাজাধিরাজ ইত্যাদি উপাধিতে ভূষিত করা হত। এই তাম্রশাসন থেকে জানা যায় যে, রাজ্যপাল এই রাজবংশের প্রতিষ্ঠাতা ছিলেন এবং তিনি কম্বোজবংশতিলক পরমসৌগত মহারাজাধিরাজ পরমেশ্বর পরমভট্টারক উপাধি গ্রহণ করেছিলেন। এই বংশের দ্বিতীয় রাজা নারায়ণপাল ও তৃতীয় রাজা নয়পাল ছিলেন রাজ্যপালের দুই পুত্র। মজুমদারের মতে, দিনাজপুর স্তম্ভলিপিতে উল্লিখিত কুঞ্জার্ঘটবর্ষণ শব্দটি কম্বোজান্বয় গৌড়পতির ব্যক্তিগত নাম ছাড়া কিছু নয়। সেই হিসেবে এই রাজবংশের আরেক রাজা হিসেবে কুঞ্জার্ঘটবর্ষণের নাম করা যায়। কিন্তু অন্যান্য কয়েকজন ঐতিহাসিকদের মতে দিনাজপুর স্তম্ভলিপি ও ইর্দা তাম্রশাসন একই সময়ে নির্মিত হওয়ায় কম্বোজান্বয় গৌড়পতি এবং কম্বোজবংশতিলক রাজ্যপাল একই ব্যক্তি। এই মত অবশ্য অধিকাংশ ঐতিহাসিকেরা মানতে চাননি কারণ পরমসৌগত উপাধিধারী রাজ্যপাল অবশ্যই একজন বৌদ্ধধর্মাবলম্বী ছিলেন, অপরদিকে দিনাজপুর স্তম্ভলিপিতে উল্লিখিত রাজা ছিলেন শৈব। সেই কারণে শৈবধর্মাবলম্বী নয়পাল এবং দিনাজপুর স্তম্ভলিপির কম্বোজান্বয় গৌড়পতি একই ব্যক্তি বলে মনে করা হয়। এই রাজবংশের ধর্মপাল নামক এক রাজার নাম পাওয়া যায়, যিনি একাদশ শতাব্দীতে রাজত্ব করতেন।
বিনীত কুলকার্নি
বিনীত অনিল কুলকার্নি (; জন্ম: ৬ অক্টোবর, ১৯৭৯) পুনে এলাকায় জন্মগ্রহণকারী ভারতীয় ক্রিকেট আম্পায়ার। ২০০৯ সালে লিস্ট এ ক্রিকেটে আম্পায়ার হিসেবে অভিষিক্ত হন তিনি। একই বছরে প্রথম-শ্রেণীর ক্রিকেটে আম্পায়ার হিসেবে অভিষেক হয় তার। বর্তমানে তিনি আন্তর্জাতিক ক্রিকেট কাউন্সিলের আম্পায়ার ও রেফারিদের আন্তর্জাতিক তালিকায় অন্যতম সদস্য হিসেবে রয়েছেন। ২০১৩ সাল থেকে এ পর্যন্ত নয়টি একদিনের আন্তর্জাতিকে খেলা পরিচালনা করেছেন।
ব্যক্তিগত জীবনে অ্যাডভোকেট অনিল কুলকার্নি ও মিসেস অশ্বিনী কুলকার্নি’র সন্তান তিনি। পুনে বিশ্ববিদ্যালয় থেকে অর্গ্যানিক কেমিস্ট্রি বিষয়ে মাস্টার্স ডিগ্রী লাভ করেন। অনিকেত নামে তার এক ভাই রয়েছে। স্বপ্না নাম্নী এক রমণীকে বিয়ে করেন ও তাদের নিশাদ নামে এক পুত্র সন্তান রয়েছে।
ঢাকা (দ্ব্যর্থতা নিরসন)
ঢাকা বাংলাদেশের রাজধানী।
ঢাকা এর অন্যান্য ব্যবহার:
রাজ্যপাল (কম্বোজ)
রাজ্যপাল কম্বোজ পাল রাজবংশের প্রতিষ্ঠাতা ও প্রথম রাজা ছিলেন।
১৯৩১ খ্রিষ্টাব্দে আবিষ্কৃত ইর্দা তাম্রশাসনে কম্বোজ রাজাদের বংশতালিকার বর্ণনা রয়েছে। ঐতিহাসিক রমেশচন্দ্র মজুমদারের মতে এই তাম্রশাসন দশম শতাব্দীর দ্বিতীয়ার্ধে নির্মিত হয়েছে। এই তাম্রশাসনে "কম্বোজবংশতিলক পরমসৌগত মহারাজাধিরাজ পরমেশ্বর পরমভট্টারক" উপাধিধারী রাজ্যপালের উল্লেখ রয়েছে।
দশম শতাব্দীর দ্বিতীয়ার্ধে নির্মিত দিনাজপুর স্তম্ভলিপিতে কম্বোজান্বয় গৌড়পতির উল্লেখ রয়েছে। অপরদিকে ইর্দা তাম্রশাসন একই সময়ে নির্মিত হওয়ায় কম্বোজান্বয় গৌড়পতি এবং কম্বোজবংশতিলক রাজ্যপাল একই ব্যক্তি বলে অনেক ঐতিহাসিক মনে করেন। এই মত অবশ্য অধিকাংশ ঐতিহাসিকেরা মানতে চাননি কারণ পরমসৌগত উপাধিধারী রাজ্যপাল অবশ্যই একজন বৌদ্ধধর্মাবলম্বী ছিলেন, অপরদিকে দিনাজপুর স্তম্ভলিপিতে উল্লিখিত রাজা ছিলেন শৈব।
২০১৪-১৫ নিউজিল্যান্ড মহিলা ক্রিকেট দলের ওয়েস্ট ইন্ডিজ সফর
নিউজিল্যান্ড ক্রিকেট দল পূর্ব নির্ধারিত সময়সূচী মোতাবেক ক্যারিবিয়ান দ্বীপপুঞ্জের সেন্ট কিটস ও সেন্ট ভিনসেন্ট সফর করে। ১০-২৭ সেপ্টেম্বর, ২০১৪ পর্যন্ত ওয়েস্ট ইন্ডিজ ক্রিকেট দলের সাথে প্রতিদ্বন্দ্বিতা করে। সফরে আইসিসি মহিলা চ্যাম্পিয়নশীপের চারটি একদিনের আন্তর্জাতিক ও তিনটি টুয়েন্টি২০ আন্তর্জাতিকে অংশগ্রহণ করে।
নারায়ণপাল (কম্বোজ)
নারায়ণপাল কম্বোজ পাল রাজবংশের দ্বিতীয় রাজা ছিলেন।
১৯৩১ খ্রিষ্টাব্দে আবিষ্কৃত ইর্দা তাম্রশাসনে নারায়ণপালের বর্ণনা রয়েছে। এই তাম্রশাসন থেকে জানা যায় যে তিনি কম্বোজ পাল রাজবংশের প্রতিষ্ঠাতা রাজ্যপালের জ্যেষ্ঠ পুত্র ছিলেন।
নারায়ণপাল (পাল সম্রাট)
নারায়ণপাল পাল সাম্রাজ্যের সপ্তম সম্রাট ছিলেন। তিনি পাল সম্রাট প্রথম বিগ্রহপাল ও হৈহেয় রাজবংশের লজ্জাদেবীর সন্তান ছিলেন। সুদীর্ঘ চুয়ান্ন বছর রাজত্ব করলেও নারায়ণপালের রাজত্বকালে পাল সাম্রাজ্যের অনেকাংশ অন্যান্য রাজ্যের অন্তর্ভুক্ত হয়।
রমেশচন্দ্র মজুমদার ৮৫৪ থেকে ৯০৮ খ্রিষ্টাব্দে, আবদুল মোমিন চৌধুরী ৮৬৬ থেকে ৯২০ খ্রিষ্টাব্দে ও বিন্দেশ্বরী প্রসাদ সিনহা ৮৬৫ থেকে ৯২০ খ্রিষ্টাব্দে এবং দীনেশচন্দ্র সরকার ৮৬০ থেকে ৯১৭ খ্রিষ্টাব্দে নারায়ণপালের রাজত্বের সময়কালকে নির্ণয় করেছেন।
নারায়ণপালের রাজত্বের প্রথমার্ধে মগধ, তীরভুক্তি ও বঙ্গ পাল সাম্রাজ্যের অন্তর্গত হলেও তাঁর সপ্তদশ রাজ্যাঙ্কের পরে গুর্জররাজ ভোজদেব এই সকল অঞ্চল হয় করে নেন। ভোজদেব তাঁর অধীনে সামন্তদের সহায়তায় বারাণসী জয় করে মগধ আক্রমণ করে নারায়ণপালকে পরাজিত করেন বলে অনুমান করা হয়। এই যুদ্ধে ভোজদেবের সামন্তরূপে প্রতীহার বংশীয় কক্ক মুদগিরিতে গৌড়রাজের বিপক্ষে যুদ্ধ করেছিলেন। কলচুরী রাজবংশের প্রথম গুণাম্ভোধিদেব ভোজদেবকে গৌড় আক্রমণে সহায়তা করেছিলেন।/>
গাজীপুর সিটি কর্পোরেশন
গাজীপুর সিটি কর্পোরেশন বাংলাদেশের মধ্যাঞ্চলের গাজীপুর জেলায় অবস্থিত স্থানীয় সরকার সংস্থা। এটি বাংলাদেশের একটি পৌর প্রশাসন ও স্বায়ত্তশাসিত প্রতিষ্ঠান। বাংলাদেশের সিটি কর্পোরেশনগুলোর মধ্যে গাজীপুর সিটি কর্পোরেশন প্রতিষ্ঠাকালের দিক থেকে কনিষ্ঠতম এবং আয়তনের দিক থেকে সবচেয়ে বড় সিটি কর্পোরেশন।
গাজীপুর সিটি করপোরেশন ২০১৩ সালের ১৬ জানুয়ারি প্রতিষ্ঠিত হয়। ৭ জানুয়ারি প্রশাসনিক পুনর্বিন্যাস সংক্রান্ত জাতীয় কমিটির (নিকার) সভায় টঙ্গি ও গাজীপুর পৌর এলাকা নিয়ে গাজীপুর সিটি কর্পোরেশন গঠনের সিদ্ধান্ত অনুমোদন হয়। এর প্রেক্ষিতে গত ১৬ জানুয়ারি গাজীপুর সিটি কর্পোরেশনের গেজেট প্রকাশিত হয়।
রাজধানী ঢাকার সন্নিকটে অবস্থিত গাজীপুর জেলাকে ২০১০ সালের ১৬ মার্চ বিশেষ শ্রেণীর জেলা হিসেবে ঘোষণা করা হয়। ১৯৭৪ সালে ৩২ দশমিক ৩৬ কিলোমিটার আয়তনের টঙ্গী পৌরসভা গঠন করা হয়। অপরদিকে গাজীপুর পৌরসভার আয়তন ৪৮ দশমিক ৫০ বর্গ কিলোমিটার। এটি ১৯৮৬ সালে প্রতিষ্ঠিত হয়। এই দুই পৌরসভা এবং গাজীপুর ক্যান্টনমেন্টের ১৮৮৮ দশমিক ৩৮ একর এলাকা নিয়ে গাজীপুর সিটি করপোরেশন গঠন করা হল।
২০১৩ সালে গাজীপুর সিটি করপোরেশনের প্রথম মেয়র নির্বাচন অনুষ্ঠিত হয়। এতে মেয়র হিসেবে নির্বাচিত হন বিএনপি সমর্থিত সাবেক ধর্ম প্রতিমন্ত্রী এম. এ. মান্নান।
গাজীপুর সিটি কর্পোরেশনের আয়তন ৩২৯ দশমিক ৯০ বর্গকিলোমিটার।
গাজীপুর সিটি করপোরেশনের উত্তরে গাজীপুর সদর উপজেলার মির্জাপুর ইউনিয়ন, দক্ষিণে ঢাকা উত্তর সিটি করপোরেশন ও সাভার উপজেলার ইয়ারপুর ইউনিয়ন, পূর্বে গাজীপুর সদর উপজেলার বাড়িয়া ইউনিয়ন, কালীগঞ্জ উপজেলার নাগরি ইউনিয়ন ও শ্রীপুর উপজেলার প্রহল্বাদপুর ইউনিয়ন এবং পশ্চিমে কালিয়াকৈর উপজেলার মৌচাক ও মধ্যপাড়া ইউনিয়ন এবং সাভার উপজেলার শিমুলিয়া ও দামসোনা ইউনিয়ন অবস্থিত।
গাজীপুর সিটি কর্পোরেশনের জনসংখ্যা প্রায় 65 লাখ।
৫৭ টি ওয়ার্ড নিয়ে গাজীপুর সিটি করপোরেশন গঠিত।
দেশ এর প্রায় ৭৫% গার্মেন্টস্ শিল্প এই অঞ্চলে অবস্থিত।
৭০ % জনসংখ্যা শিক্ষিত।
১,ভাওয়াল
২,ধান গবেষনা কেন্দ্র
৩,জাতীয় উদ্যান
৪,জাতীয় বিশ্ববিদ্যালয়
৫. ডুয়েট
৬. টাকশাল
ঢাকা সিটি কর্পোরেশন
ঢাকা সিটি কর্পোরেশন বাংলাদেশের রাজধানী ঢাকার পূর্বতন স্থানীয় সরকার সংস্থা। ২০১১ খ্রিস্টাব্দের ২৯ নভেম্বর তারিখে জাতীয় সংসদে স্থানীয় সরকার (সিটি কর্পোরেশন) (সংশোধনী) বিল, ২০১১ পাসের মাধ্যমে ঢাকা শহর দ্বিখণ্ডিত হয় এবং আনুষ্ঠানিকভাবে ঢাকা সিটি কর্পোরেশন বিলুপ্ত হয়।
বিভাজনের পূর্বে সার্বিকভাবে ঢাকা শহর পরিচালনের দায়িত্বে ছিল "ঢাকা সিটি কর্পোরেশন"। তখন ঢাকা শহর ৯২টি প্রশাসনিক ওয়ার্ডে বিভক্ত ছিল এবং প্রতিটি ওয়ার্ডে একজন কমিশনার দায়িত্বপ্রাপ্ত ছিল। প্রতি ৫ বছর অন্তর সরাসরি ভোটের মাধ্যমে একজন মেয়র এবং প্রতিটি ওয়ার্ডে একজন করে কমিশনার নির্বাচন হওয়ার বিধান ছিল। মেয়র সিটি কর্পোরেশনের কার্যনির্বাহী প্রধান হিসাবে কাজ করতেন। এছাড়াও মহিলাদের জন্য ঢাকা সিটি কর্পোরেশনে ৩০টি সংরক্ষিত কমিশনার পদ ছিল।
১৮৬৪ সালের ১ আগষ্ট ঢাকা মিউনিসিপ্যালিটি'র সৃষ্টি হয় এবং ঢাকার তৎকালীন ম্যাজিষ্ট্রেট মিঃ স্কিনার পদাধিকারবলে ঢাকার চেয়ারম্যান নিযুক্ত হন। ১৮৮৫ সালে সর্বপ্রথম নির্বাচিত চেয়ারম্যান হন আনন্দ চন্দ্র রায়। ১৯৪৭ সালে দেশ বিভাগের পর হতে সরকার কর্তৃক দায়িত্বপ্রাপ্ত ব্যক্তিই চেয়ারম্যান পদে দায়িত্ব পালন করেছেন। ১৯৭৭ সালের পৌরসভা অধ্যাদেশ জারি হবার পর হতেই চেয়ারম্যানের সাথে সাথে ওয়ার্ড কমিশানার নির্বাচিত হবার পদ্ধতি চালু হয়। ঐ অধ্যাদেশ বলে ১৯৭৮ সালে ঢাকা মিউনিসিপ্যালিটি ঢাকা সিটি কর্পোরেশনে পরিবর্তিত হয়। ঢাকা সিটি কর্পোরেশনের বিভিন্নমুখী কার্য পরিচালনার জন্য আটটি স্ট্যান্ডিং কমিটিসহ একাধিক কমিটি কাজ করেছে। একজন প্রধান নির্বাহী কর্মকর্তা এবং ১০টি আঞ্চলিক দপ্তরের মাধ্যমে প্রশাসনিক ও অন্যান্য কার্যাবলী পরিচালনা করা হতো। ঢাকা সিটি কর্পোরেশনের প্রায় ১১,০০০ কর্মচারী ঢাকা শহরের বিভিন্নমুখী সেবা ও দায়িত্ব পালন করেছে।
২০১১ খ্রিস্টাব্দের ১৯ নভেম্বর জাতীয় সংসদে স্থানীয় সরকার (সিটি কর্পোরেশন) (সংশোধনী) বিল, ২০১১ পাসের মাধ্যমে ঢাকা সিটি কর্পোরেশন বিলুপ্ত করা হয়; এরফলে ঢাকা সিটি কর্পোরেশনকে ঢাকা উত্তর সিটি কর্পোরেশন ও ঢাকা দক্ষিণ সিটি কর্পোরেশন নামে স্বতন্ত্র দুইটি কর্পোরেশন গঠন করা হয়। ঢাকা উত্তর সিটি কর্পোরেশন ৩৬টি এবং ঢাকা দক্ষিণ সিটি কর্পোরেশন ৫৬টি ওয়ার্ডের সমন্বয়ে গঠিত হয়।
ঢাকা উত্তর সিটি কর্পোরেশন মিরপুর, মোহাম্মদপুর, শের-ই-বাংলা নগর, পল্লবী, আদাবর, কাফরুল, ঢাকা সেনানিবাস, তেজগাঁও, গুলশান, রামপুরা, বনানী, খিলক্ষেত, বাড্ডা, উত্তরা, উত্তরখান, দক্ষিণখান ও কিছু থানা আচ্ছাদন ৩৬টি ওয়ার্ড নিয়ে গঠিত। ঢাকা উত্তর সিটি কর্পোরেশনের সাবেক মেয়র আনিসুল হক। তিনি মারা যাওয়ার পর থেকে বর্তমান পর্যন্ত মেয়রের পদটি খালি রয়েছে।
ঢাকা দক্ষিণ সিটি কর্পোরেশন পল্টন, সবুজবাগ, মতিঝিল, যাত্রাবাড়ী, কোতোয়ালী, সূত্রাপুর, বংশাল, ওয়ারী, রমনা, গেন্ডারিয়া, লালবাগ, চকবাজার, হাজারীবাগ, ধানমন্ডি, শাহবাগ, নিউমার্কেট, খিলগাঁও, কামরাঙ্গীরচর ও কিছু অন্যান্য থানা আচ্ছাদন ৫৭টি ওয়ার্ড নিয়ে গঠিত। ঢাকা দক্ষিণ সিটি করপোরেশনের বর্তমান মেয়র সাঈদ খোকন।
তুলামাথা টামারিন
তুলামাথা টামারিন () (বৈজ্ঞানিক নাম: "Saguinus oedipus") হচ্ছে একটি নয়া দুনিয়ার বানর যার ওজন আধা কে.জি র মত। হাতের আর পায়ের পাতা ছাড়া সারা শরীর সাদা আর বাদামী তুলোর মত পশমে আবৃত থাকে। উত্তরপূর্ব কলম্বিয়ার উষ্ণমণ্ডলীয় বনে এদের আবাস। এটা চিন্তা করা হয় যে প্রায় ৪০,০০০ তুলামাথা টামারিনকে ধরা এবং রপ্তানি করে বিভিন্ন ডাক্তারী পরীক্ষা নিরীক্ষার কাজে ব্যবহার করা হয়েছিল ১৯৭৬ সালের পূর্বে। যখন CITES এদের উপর সর্বোচ্চ স্তরের সংরক্ষণ আরোপ করে তখন সব আন্তর্জাতিক বিপণন নিষিদ্ধ করা হয়। এখন এই প্রজাতিটি সংকটে আছে আবাসস্থল ধ্বংসের কারণে। যেহেতু উত্তর পশ্চিম কলম্বিয়ার নিচুজমির বনে এর আবাসস্থল ছিলো এবং সেই বন মাত্র ৫% টিকে আছে ঐ অঞ্চলে; তাই এটি সাম্প্রতিককালে মহাবিপন্ন প্রজাতি হিসেবে শ্রেণিকৃত। এটি পৃথিবীর একটি দুর্লভতম প্রজাতি কারণ পৃথিবীতে মাত্র আর ৬,০০০ টি বানর বন্য পরিবেশে আছে।
বাঙালি সাহিত্যিকদের তালিকা (বর্ণানুক্রমিক)
এটি বাঙালি সাহিত্যিকদের বর্ণানুক্রমিক তালিকা। নামের অদ্যাক্ষর অনুযায়ী এই তালিকাটি তৈরী করা হয়েছে, এবং এই তালিকাটি কোন নির্দিষ্ট দেশ বা সময়কালের জন্য নয়। কবিতা, প্রবন্ধ-নিবন্ধ, উপন্যাস, নাটক, ছড়া, শিশুসাহিত্য, সমালোচনা সাহিত্য, বিজ্ঞান-সাহিত্য, কল্পবিজ্ঞান কিংবা সায়েন্স ফিকশন, জীবনী ইত্যাদিসহ সাহিত্যের যেকোনো শাখায় যিনি উল্লেখযোগ্য কাজ করেছেন এবং তিনি বাঙালি, তাঁকে এ তালিকায় রাখার চেষ্টা করা হয়েছে। 'উল্লেখযোগ্য কাজ' শব্দবন্ধটার মানদন্ড নির্ধারণে বাংলাদেশ ও পশ্চিমবঙ্গের বিশেষ বিশেষ সাহিত্য-পুরস্কারগুলোকে বিশেষ বিবেচনায় নেয়া হয়েছে।
মেরিজা অ্যাগুইলেরা
মেরিজা রিয়া অ্যাগুইলেরা (; জন্ম: ১৪ ডিসেম্বর, ১৯৮৫) ত্রিনিদাদ ও টোবাগোয় জন্মগ্রহণকারী ওয়েস্ট ইন্ডিজের বিশিষ্ট প্রমিলা ক্রিকেটার। ওয়েস্ট ইন্ডিজ মহিলা ক্রিকেট দলের অন্যতম খেলোয়াড় মেরিজা অ্যাগুইলেরা বর্তমানে দলের অধিনায়কের দায়িত্ব পালন করছেন। এছাড়াও ঘরোয়া ক্রিকেটে ত্রিনিদাদ ও টোবাগো দলের পক্ষে খেলছেন। শীর্ষসারির ব্যাটসম্যান ও উইকেট-কিপার হিসেবে তিনি ২০০৯ সালের ক্রিকেট বিশ্বকাপের নেতৃত্ব দিয়েছিলেন।
২ জুলাই, ২০০৮ তারিখে আট্রেখটে অনুষ্ঠিত নেদারল্যান্ডস দলের বিপক্ষে একদিনের আন্তর্জাতিকে তার অভিষেক ঘটে। এরপর থেকে এ পর্যন্ত ১৫টি একদিনের আন্তর্জাতিকে অংশগ্রহণ করেছেন। এছাড়াও, ১১ জুলাই, ২০০৯ তারিখে টনটনে অনুষ্ঠিত টুয়েন্টি২০ আন্তর্জাতিকে দক্ষিণ আফ্রিকার মহিলা দলের বিরুদ্ধে তিনি অভিষিক্ত হন।
কবি (উপন্যাস)
কবি প্রখ্যাত সাহিত্যিক তারাশঙ্কর বন্দ্যোপাধ্যায় রচিত একটি বাংলা সামাজিক উপন্যাস। কবিয়াল, ঝুমুরদল সহ ঐ সময়ের জীবনযাত্রার প্রেক্ষিতে এই বিখ্যাত উপন্যাসটি রচিত হয়েছে।
নিচু বংশে জন্মানো নিতাইচরণ গ্রামের সবাইকে চমকে দিয়ে কবি হয়ে ওঠে।
সে কবিয়ালদের দোহার হিসেবে কাজ করছিল। 
কিন্তু গ্রামের পালাগানের আসরে এক প্রতিষ্ঠিত কবিয়ালের অনুপুস্থিতিতে তার সামনে সুযোগ খুলে যায় নিজের কবিয়াল পরিচয় গ্রামবাসীকে জানিয়ে দেয়ার। অভিজ্ঞ কবিয়াল মহাদেবের কাছে সেই দফায় হেরে গেলেও তার উদ্দেশ্য সফল হয়। বাবুরা রীতিমত অবাক- 'ডোমের ছেলে পোয়েট!'
নিতাইচরণের পারিবারিক পেশা ছিল ডাকাতি; কিন্তু সে হল অন্যরকম। এমনকি মায়ের অনুরোধ বা মামার শাসনের পরেও সে পড়াশুনো ছেড়ে ডাকাতির দলে নাম লেখায়নি। ঘরবাড়ি ছেড়ে স্টেশনে গিয়ে থাকে। এখানেই তার সাথে বন্ধুত্ব হয় স্টেশনের মুটে "রাজা"র সাথে। নিতাইয়ের ওপর রাজা'র ভক্তি ও বিশ্বাস ছিল অগাধ। নিতাইকে সে ডাকত 'ওস্তাদ' বলে। 
এদিকে রাজারই এক আত্মীয়কে "ঠাকুরঝি" বলে ডাকত সে। বিবাহিত "ঠাকুরঝি" রোজ এসে দুধ বিক্রি করে যেত। মেয়েটার গায়ের রং কাল ছিল বলে গ্রামের লোকজন তো বটেই, রাজা-ও নানা কথা শোনাত। কিন্তু এই মেয়েটার জন্যই নিতাই এর মাথায় একটা পদ তৈরি হয়- 'কাল যদি মন্দ তবে চুল পাকিলে কান্দ কেনে?' জীবনের সব জায়গায় অপমান পাওয়া ঠাকুরঝি এই পদ শুনে আন্দোলিত হয়। আর নিতাই এর মনে, অসম্ভব জেনেও, ঠাকুরঝির জন্য গভীর প্রেম জন্মায়। 
একপর্যায়ে বিষয়টা জানাজানি হলে নিতাই গ্রামছেড়ে চলে যায়।
নিতাই যুক্ত হয় ঝুমুরদলের সাথে। এই দল অশ্লীল গান-বাজনা করে এবং নারীরা গানের গানের সাথে নাচ করলেও তারা মূলত দেহোপজীবিনী। সে ক্রমশ তার নিজের ভিতরকার কবিয়ালের সত্ত্বাকে চেপে রেখে এই দলের মত করেই গান রচনা করে। এখানে সে বেশ জনপ্রিয় হয়ে যায়। সেখানে তার সাথে পরিচয় হয় "বসন্ত" (বা "বসন") এর সাথে। বসনের মধ্যে সে ঠাকুরঝির ছায়া দেখতে পায়। দুজনের মাঝে সখ্যতা গড়ে ওঠে।
এই ব্যবসায় থাকলে নানা ধরণের রোগ হয়ে থাকে, এবং তারই এক রোগে রোগাক্রান্ত হয়ে একসময়ে বসন্তও মারা যায়। শোকে কাতর হয়ে ঝুমুরদল ছেড়ে দে নিতাই। সে কাশীসহ অন্যান্য স্থান ঘোরে। কিন্তু তার মন না টেকায় একসময় আবারও সে নিজের আগের গ্রামে ফিরে আসে।
রাজা'র কাছ থেকে জানতে পারে ঠাকুরঝি আর বেঁচে নেই, নিতাই গ্রামছাড়ার পরে সে উন্মাদ হয়ে মারা যায়। গভীর হতাশায় নিতাই প্রশ্ন করে- 'জীবন এত ছোট ক্যানে?'
আবদুল মতিন (লেখক)
আবদুল মতিন (জন্ম ২৫ মার্চ, ১৯২৪) লন্ডনপ্রবাসী বাংলাভাষী একজন লেখক ও সাংবাদিক। তিনি কমিশন ফর রেসিয়াল ইকুয়ালিটি, লন্ডনের অবসরপ্রাপ্ত তথ্য অফিসার। ঢাকা বিশ্ববিদ্যালয় থেকে ১৯৪৫ সনে বিজ্ঞানে স্নাতক পাস করেন।
আব্দুল মতিনের উল্লেখযোগ্য গ্রন্থগুলো হচ্ছে:
নয়পাল (কম্বোজ)
নয়পাল কম্বোজ পাল রাজবংশের তৃতীয় রাজা ছিলেন।
১৯৩১ খ্রিষ্টাব্দে আবিষ্কৃত ইর্দা তাম্রশাসন থেকে জানা যায় যে নয়পাল কম্বোজ পাল রাজবংশের প্রতিষ্ঠাতা রাজ্যপালের কনিষ্ঠ পুত্র ছিলেন। তিনি "পরমেশ্বর পরমভট্টারক মহারাজাধিরাজ" উপাধি গ্রহণ করেন।
আবদুল মতিন (দ্ব্যর্থতা নিরসন)
আবদুল মতিন এবং প্রায় এই ধরনের নামের বানান দ্বারা বোঝানো হতে পারে -
চৌ চিন চৌ
চৌ চিন চৌ বাংলাদেশের রাজধানী ঢাকার প্রথম চাইনিজ রেস্টুরেন্ট। এটি ষাটের দশকে গুলিস্তান সিনেমা হল বিল্ডিংয়ে স্থাপিত হয়।
ঢাকায় চাইনিজ আলিয়েনের পরিবার ১৯৫৭ সালে ক্যাফে চায়না নামে একটি রেস্টুরেন্ট দেয়। অনেকের মতে, এটাই চায়নিজদের দ্বারা পরিচালিত ঢাকার প্রথম রেস্টুরেন্ট। তবে ঢাকা বিশ্ববিদ্যালয়ের শিক্ষক ড. রমজুল হক, সঙ্গীত শিল্পী মালা খুররম, নাট্যব্যক্তিত্ব আলী যাকে ও ঢাকার শেষ সর্দার মাদার বক্সের সন্তান আজীম বক্সের মতে, ঢাকার প্রথম চাইনিজ রেস্টুরেন্ট "চৌ চিন চৌ"।
জন ও’কিফ
জন ও’কিফ, এফআরএস (জন্ম: ১৯ নভেম্বর, ১৯৩৯) নিউইয়র্ক শহরে জন্মগ্রহণকারী মার্কিন স্নায়ুবিজ্ঞানী ও অধ্যাপক। তিনি ইনস্টিটিউট অব কগনিটিভ নিউরোসায়েন্সে অধ্যাপনা করছেন। হিপোক্যাম্পাসে স্থাপিত কোষ আবিষ্কারের জন্য তিনি পরিচিতি পেয়েছেন। ২০১৪ সালে মে-ব্রিট মোজার ও এডওয়ার্ড মোজারের সাথে যৌথভাবে চিকিৎসাশাস্ত্রে নোবেল পুরস্কার পান।
অভিবাসিত আইরিশ দম্পতির সন্তান ও’কিফ নিউইয়র্ক সিটিতে জন্মগ্রহণ করেন। ম্যানহাটানের রেজিস হাইস্কুলে পড়াশোনা শেষে নিউইয়র্কের সিটি কলেজে স্নাতক ডিগ্রী অর্জন করেন। রোন্যাল্ড মেলজাকের সাথে মন্ট্রিলের ম্যাকগিল বিশ্ববিদ্যালয়ে ফিজিওলজিক্যাল সাইকোলজি বিষয়ে ডক্টরেট ডিগ্রী লাভ করেন। ১৯৬৭ সালে ইউনিভার্সিটি কলেজ লন্ডনে পড়তে যান। ১৯৮৭ সালে অধ্যাপক হিসেবে মনোনীত হন। মার্কিন যুক্তরাষ্ট্র ও যুক্তরাজ্যের দ্বৈত নাগরিক হিসেবে রয়েছেন জন ও’কিফ।
রয়্যাল সোসাইটির ফেলো জন ও’কিফ ২০০১ সালে ফেল্ডবার্গ ফাউন্ডেশন পুরস্কার ও ২০০৬ সালে লিন নাদেলের সাথে যৌথভাবে গ্রমেয়ার পুরস্কার লাভ করেন। নিউরোসায়েন্সে অসামান্য অবদানের জন্য গ্রুবার পুরস্কার পান।
হিরোশি আমানো
হিরোশি আমানো (জন্ম: ১১ সেপ্টেম্বর, ১৯৬০) হামামাতসু এলাকায় জন্মগ্রহণকারী বিশিষ্ট জাপানী পদার্থবিজ্ঞানী। লেডে সক্রিয় উজ্জ্বল ও সাদা আলোক উৎসকণায় শক্তি সঞ্চয়ে নীলাভ আলোর কার্যকারিতা বিষয়ে আবিষ্কারের জন্য অন্য দুই জাপানী - ইসামু আকাসাকি ও সুজি নাকামুরা’র সাথে যৌথভাবে ২০১৪ সালে পদার্থবিজ্ঞানে নোবেল পুরস্কার লাভ করেন।
শেখ আকিজ উদ্দীন উচ্চ মাধ্যমিক বিদ্যালয়
আকিজ কলেজিয়েট স্কুল যশোর জেলার ঝিকরগাছা থানার নাভারনে অবস্থিত একটি বিদ্যালয়। এটি বাংলাদেশের বিখ্যাত আকিজ গ্রুপের প্রতিষ্ঠাতা সেখ আকিজ উদ্দিন ১৯৯১ সালে প্রতিষ্ঠা করেন। ২০০৩ সালে এখানে বাংলার পাশাপাশি ইংরেজী মাধ্যম চালু করা হয়।
সকাল ৮:৩০ মিনিটে প্রাতঃ সামবেশের মাধ্যমে প্রতি দিনের কার্যক্রম শুরু হয়। 
বিভিন্ন দিবস উৎযাপন উপলক্ষে প্রতিষ্ঠান থেকে ছাত্র/ছাত্রীদের লেখা সম্বলিত ‘দেয়ালপত্রিকা’ ও মসিক ‘ক্যাম্পাস বুলেটিন’ প্রকাশ করা ছাড়াও কলেজ সাহিত্য পরিষদের পক্ষ থেকে ‘প্রয়াস’ নামক সাহিত্য পত্রিকা প্রকাশিত হয়।
আকিজ কলেজ সাধারণত প্রত্যেক বছর যশোর বোর্ডে সেরা স্কুলের তালিকায় থাকে।
নাইজেল ডুগুইড
নাইজেল ডুগুইড (জন্ম: ২৫ নভেম্বর, ১৯৬৯) ক্যারিবিয় দ্বীপরাষ্ট্র গায়ানার জর্জটাউনে জন্মগ্রহণকারী ওয়েস্ট ইন্ডিজের ক্রিকেট আম্পায়ার। ২১ ফেব্রুয়ারি, ২০১৪ তারিখে কিংস্টনে অনুষ্ঠিত ওয়েস্ট ইন্ডিজ ও আয়ারল্যান্ডের মধ্যকার একমাত্র টুয়েন্টি২০ আন্তর্জাতিক খেলাটি তিনি পরিচালনা করেন।
মহীনের ঘোড়াগুলির ডিস্কোগ্রাফি
মহীনের ঘোড়াগুলি ১৯৭৭-১৯৭৯ সালের মধ্যে ৩টি মৌলিক স্টুডিও অ্যালবাম এবং ১৯৯৫-১৯৯৯ সালের মধ্যে ৪টি সম্পাদিত স্টুডিও অ্যালবাম প্রকাশ করেছে। তবে, বিভিন্ন সময়ে বিভিন্ন শিল্পীদের নিয়ে একসাথে কাজ করার কারণে এই ব্যান্ডের ডিস্কোগ্রাফি কিছুটা জটিল ধরনের। মহীনের ঘোড়াগুলির ডিস্কোগ্রাফি মূলত ক্যাসেট এবং সিডি বিন্যাসে মুক্তি দেয়া হয়েছিলো। তাদের মূল অ্যালবামসমূহ প্রকাশিত হয়েছিলো ১৯৭৭-১৯৭৯ সালের মধ্যে যেখানে সর্বমোট ৮টি গান সংকলিত হয়েছে যা মাত্র সাড়ে ২৫ মিনিটের সঙ্গীত।
মহীনের ঘোড়াগুলির অধিকাংশ অ্যালবামই আশা অডিও কর্তৃক প্রকাশ পেয়েছে। এছাড়াও তারা গাথনি রেকর্ডস, হিন্দুস্তান রেকর্ডস এবং ভারতী রেকর্ডসের সাথেও কাজ করেছে।
২০১৪ সহযোগী সদস্য দলের অস্ট্রেলিয়া ও নিউজিল্যান্ড সফর
আইসিসি ক্রিকেট বিশ্বকাপে সহযোগী দলগুলোর প্রস্তুতিমূলক খেলা আন্তর্জাতিক ক্রিকেট কাউন্সিলের পরিচালনায় অস্ট্রেলিয়া ও নিউজিল্যান্ডে অনুষ্ঠিত হচ্ছে। এর প্রধান উদ্দেশ্য হচ্ছে অস্ট্রেলিয়া ও নিউজিল্যান্ডের পরিবেশে আইসিসি’র সহযোগী দলগুলোর ক্রিকেট খেলার মানের উন্নয়ন ঘটানো। ২০১৫ সালের ক্রিকেট বিশ্বকাপে যোগ্যতালাভকারী আফগানিস্তান, আয়ারল্যান্ড, স্কটল্যান্ড ও সংযুক্ত আরব আমিরাত দলের বিশ্বকাপে তাদের প্রস্তুতি কাজে সহায়তা করা।
দলগুলো স্থানীয় দলগুলোর বিপক্ষে প্রতিদ্বন্দ্বিতা করছে। আইসিসি হাই পারফরম্যান্স প্রোগ্রামের (এইচপিপি) অংশ হিসেবে ডেভ হোয়াটমোরের ন্যায় সাবেক ক্রিকেটার ও বিশেষজ্ঞ কোচগণ এ দলগুলোকে প্রশিক্ষণ দিচ্ছেন।
টুয়েন্টি২০ আন্তর্জাতিক ক্রিকেট আম্পায়ারদের তালিকা
অত্র নিবন্ধটি টুয়েন্টি২০ আন্তর্জাতিক ক্রিকেট আম্পায়ারদের তালিকা। সেপ্টেম্বর, ২০১৫ সাল পর্যন্ত সর্বমোট ৮৯জন আম্পায়ার টি২০আই খেলা পরিচালনা করেছেন।
জামাল উদ্দিন আফগানি
সাইয়িদ জামাল উদ্দিন আফগানি () সাইয়িদ জামাল উদ্দিন আসাদাবাদি বলেও পরিচিত (১৮৩৮/১৮৩৯ – ৯ মার্চ ১৮৯৭) ছিলেন উনিশ শতকের একজন ইসলামি আদর্শবাদী, ইসলামি আধুনিকতাবাদের অন্যতম জনক ও প্যান ইসলামিক ঐক্যের একজন প্রবক্তা। ধর্মতত্ত্বের চেয়ে পাশ্চাত্য চাপের প্রতিক্রিয়ায় মুসলিমদের রাজনৈতিক ঐক্যের দিকেই তার ঝোক বেশি ছিল বলে উল্লেখ করা হয়।
টিম রবিনসন (ক্রিকেটার)
রবার্ট টিমোথি টিম রবিনসন (; জন্ম: ২১ নভেম্বর, ১৯৫৮) নটিংহ্যামশায়ারের সাটন-ইন-অ্যাশফিল্ড এলাকায় জন্মগ্রহণকারী সাবেক ও বিখ্যাত ইংরেজ আন্তর্জাতিক ক্রিকেট তারকা। বর্তমানে তিনি আম্পায়ারের দায়িত্ব পালন করছেন। ১৯৮৪ থেকে ১৯৮৯ সালের মধ্যে ইংল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন। কাউন্টি ক্রিকেটে নটিংহ্যামশায়ার দলে খেলেছেন।
১৯৮৬ সালে উইজডেন কর্তৃক বর্ষসেরা ক্রিকেটারের পুরস্কার পান তিনি।
উদ্বোধনী ব্যাটসম্যান হিসেবে রবিনসনের ব্যাটিংয়ের ধরন অনেকাংশেই জিওফ্রে বয়কটের ন্যায়। ইংল্যান্ড দলে তাঁর সূচনা ছিল প্রতিশ্রুতিশীল। ১৯৮৪-৮৫ মৌসুমে দিল্লিতে অনুষ্ঠিত দ্বিতীয় টেস্টে ভারতের বিপক্ষে অনবদ্য ১৬০ রান করেন। ১৯৮৫ মৌসুমের অ্যাশেজ সিরিজে অস্ট্রেলিয়ার বিপক্ষে দুইটি শতক হাঁকান। কিন্তু, ১৯৮৫-৮৬ মৌসুমে অন্যান্য ইংরেজ ব্যাটসম্যানের ন্যায় তিনিও ওয়েস্ট ইন্ডিজের দূর্দান্ত পেস আক্রমণ মোকাবেলায় ব্যর্থ হন। আট ইনিংসে তিনি মাত্র ৭২ রান করেন। পরের বছরই তিনি ছন্দ খুঁজে পান। পাকিস্তানের বিরুদ্ধে ১৬৬ রান করেন।
১৯৮৭-৮৮ মৌসুমে পাকিস্তান সফরে যান ও ক্রিকেট বিশ্বকাপে অংশ নেন। শীতকালীন এ সফরে তিনি পাকিস্তান, অস্ট্রেলিয়া ও নিউজিল্যান্ড সফরে তিনি তেমন সফলতা পাননি। তন্মধ্যে সর্বাপেক্ষা স্মরণীয় ঘটনা ছিল চূড়ান্ত খেলায় ক্রেগ ম্যাকডারমটের প্রথম বলে এলবিডব্লিউর শিকার হওয়া। সিডনি ক্রিকেট গ্রাউন্ডে অনুষ্ঠিত দ্বি-শতবার্ষিকী টেস্ট খেলায় অস্ট্রেলিয়ার বিপক্ষে তিনি পুণরায় ব্যর্থ হন। টনি ডোডেমাইডের শর্ট বলকে হুক করতে গিয়ে তিনি আউট হয়ে যান।
১৯৮৮ সালের ইংল্যান্ডের গ্রীষ্মকালের শেষে শ্রীলঙ্কার বিপক্ষেও তিনি ব্যাটিং দক্ষতা দেখাতে পারেননি। শ্রীলঙ্কার মিডিয়াম পেস আক্রমণে আউট হন তিনি। ১৯৮৮-৮৯ মৌসুমে গ্রাহাম গুচের দক্ষিণ আফ্রিকার সম্পর্কের ফলে ভারত ও ইংরেজ ক্রিকেট বোর্ডের মধ্যে তিক্ততাপূর্ণ সম্পর্ক গড়ে উঠায় এ মৌসুমে ইংল্যান্ড কোন সফরে যায়নি।
১৯৮৯ সালে ওল্ড ট্রাফোর্ডে তিনি সর্বশেষ টেস্টে অংশ নেন অস্ট্রেলিয়ার বিপক্ষে। খেলা শেষ হবার পূর্বেই প্রকাশ পায় যে, রবিনসন আসন্ন শীত মৌসুমে দক্ষিণ আফ্রিকায় বিদ্রোহী সফরের লক্ষ্যে ষোলজন খেলোয়াড়কে নিয়ে একটি পার্টির আয়োজন করেন।
১৯৯৯ সাল পর্যন্ত কাউন্টি ক্রিকেট খেলেছেন রবিনসন। সর্বমোট ৪২৫টি প্রথম-শ্রেণীর ক্রিকেটে ২৭,৫৭১ রান করেন ৬৩ সেঞ্চুরি সহযোগে, ৪২.১৫ গড়ে। টেস্ট খেলায় বল হাতে একবারই বোলিং করেন যা মেইডেন ওভার ছিল।
২০০৭ সালে ইসিবি কর্তৃক মনোনীত হয়ে প্রথম-শ্রেণীর ক্রিকেটে আম্পায়ারের দায়িত্ব পালন করেন। ২০১৩ সালে প্রথমবারের মতো আন্তর্জাতিক পর্যায়ে ইংল্যান্ড ও নিউজিল্যান্ডের মধ্যকার খেলা পরিচালনা করেন।
মন্থরা
মন্থরা হল রাজা দশরথের স্ত্রী রাণী কৈকেয়ীর পিত্রালয় থেকে আগত কুব্জা দাসী । সে বিকৃতাকার, বক্রদেহা, ঈর্ষাপরায়ণা এবং কূটবুদ্ধি সম্পন্না ছিল । কুমন্ত্রণা দানে নিপুণ হলেও সে কৈকেয়ীর প্রকৃত হিতৈষী ছিল ।
দশরথ জ্যেষ্ঠপুত্র রামকে রাজ্যাভিষিক্ত করতে চাইলে কৈকেয়ীকে মন্থরা নানা ভাবে উত্তেজিত করতে থাকে । প্রথমদিকে কৈকেয়ী এসবে কান না দিলেও অবশেষে মন্থরার যুক্তিতে তাঁর বুদ্ধি নাশ হয় । সে কৈকেয়ীকে মনে করিয়ে দেয় দশরথ শম্বরাসুরের সাথে যুদ্ধে আহত হলে কৈকেয়ী তাঁকে রণভূমি থেকে সরিয়ে এনে সেবা দিয়ে সুস্থ্য করেছিলেন তখন দশরথ তাঁকে একই সাথে দুটি বর দিতে রাজি হয়েছিলেন । এখন সেই সময় উপস্থিত হয়েছে তাঁর উচিত প্রথম বরে ভরতকে রাজ্যে অভিষিক্ত করা এবং দ্বিতীয় বরে রামকে চৌদ্দ বছরের জন্য বনে পাঠানো । সত্যরক্ষার জন্য দশরথ এই বর দিতে বাধ্য হন ।
রামের বনবাসের খবর শুনে শত্রুঘ্ন এতদূর বিরক্ত ও মর্মাহত হয়েছিলেন যে সকল অনর্থের মূল কৈকেয়ীর দাসী মন্থরাকে তিনি প্রহার করেন এবং কৈকেয়ীকে যথেষ্ট ভর্ৎসনা করেন ।
অ্যান্ড্রু ফ্লিনটফ
অ্যান্ড্রু ফ্রেদি ফ্লিনটফ, এমবিই (; জন্ম: ৬ ডিসেম্বর, ১৯৭৭) ল্যাঙ্কাশায়ারের প্রেস্টন এলাকায় জন্মগ্রহণকারী ইংল্যান্ডের পেশাদার সাবেক ও বিখ্যাত আন্তর্জাতিক ক্রিকেট তারকা। ইংল্যান্ড ক্রিকেট দলের পক্ষে টেস্ট খেলার পাশাপাশি ল্যাঙ্কাশায়ার কাউন্টি ক্রিকেট ক্লাবে খেলেছেন। অ্যান্ড্রু ফ্লিনটফ ইন্ডিয়ান প্রিমিয়ার লীগে চেন্নাই সুপার কিংসের পক্ষেও খেলেছেন।
চ্যাম্পিয়নশীপে ল্যাঙ্কাশায়ারের অধিনায়ক-কোচের দায়িত্ব পালনকারী পিটার স্লিপের ছত্রচ্ছায়ায় নিজেকে গড়ে তুলেন অ্যান্ড্রু ফ্লিনটফ।
৬ ফুট ৪ ইঞ্চির দীর্ঘদেহী ফাস্ট বোলার, ব্যাটসম্যান ও স্লিপ ফিল্ডার অ্যান্ড্রু ফ্লিনটফ ধারাবাহিকভাবে আইসিসি’র শীর্ষ আন্তর্জাতিক অল-রাউন্ডার হিসেবে ওডিআই ও টেস্ট ক্রিকেটে সমভাবে পদচারণা করেছেন। ১৯৯৮ সালে আন্তর্জাতিক ক্রিকেটে অভিষেকের পর থেকেই ইংল্যান্ড দলের অবিচ্ছেদ্য অঙ্গ ছিলেন তিনি। পরবর্তীতে দলের সহঃ অধিনায়ক ও অধিনায়কের মর্যাদা লাভ করেন। তবে প্রায়শঃই তিনি আঘাতজনিত কারণে মাঠের বাইরে থাকতেন। ২০০৭-০৯ মৌসুমে ইংল্যান্ডের ৩৬ টেস্টের মধ্যে তিনি মাত্র ১৩ টেস্টে অংশ নিতে বাধ্য হয়েছিলেন।
৪ জুলাই, ২০০৪ তারিখে সফরকারী নিউজিল্যান্ডের বিপক্ষে ব্রিস্টল কাউন্টি গ্রাউন্ডে ১০৬ রানের মনোজ্ঞ শতরান করেন। তাস্বত্ত্বেও স্বাগতিক ইংল্যান্ড দল পরাজিত হয়েছিল।
২০০৯ সালের অ্যাশেজ সিরিজের পর ১৫ জুলাই, ২০০৯ তারিখে টেস্ট ক্রিকেট অঙ্গন থেকে অবসরের ঘোষণা দেন তিনি। ২৪ আগস্ট তারিখে একদিনের আন্তর্জাতিক ও টুয়েন্টি২০ ক্রিকেটে খেলা চালিয়ে যাবার ঘোষণা দিলেও ৭ সেপ্টেম্বর, ২০০৯ তারিখে হাঁটুর অস্ত্রোপচার করতে হয়। ফলে, ১৬ সেপ্টেম্বর, ২০১০ তারিখে সকল স্তরের ক্রিকেটে থেকে নিজেকে গুটিয়ে নিতে বাধ্য হন। ৩০ নভেম্বর, ২০১২ তারিখে ম্যানচেস্টারে পেশাদার বক্সিংয়ে যুক্ত হন ও পয়েন্টের ব্যবধানে মার্কিন যুক্তরাষ্ট্রের রিচার্ড ডসনকে পরাজিত করেন।
মে, ২০১৪ সালে পাঁচ বছর অবসর জীবন কাটানোর পর ল্যাঙ্কাশায়ারের পক্ষে পুণরায় টুয়েন্টি২০ ক্রিকেটের সাথে যুক্ত হন।
দি ওভারকোট
দি ওভারকোট (, translit. Shinel; কখনও কখনও দ্য ক্লোয়াক হিসাবে অনুদিত হয়) ইউক্রেনীয় বংশোদ্ভূত রুশ লেখক নিকোলাই গোগোলের একটি ছোটো গল্প, যা ১৮৪২ সালে প্রকাশিত হয়। এই গল্প এবং এর লেখক রুশ সাহিত্যে ব্যপক প্রভাব রয়েছে, এবং ফিওদোর দস্তয়েভ্স্কি সে সম্বন্ধে উদ্ধৃতি করে বলেছেন, "আমরা সবাই গোগলের ওভারকোট থেকেই বের হয়ে এসেছি।" এই গল্পে গোগোল তৎকালীন স্বৈরাচারী ভূমিদাস সমাজের জীবন-ছবি এঁকেছেন।
অ্যান্ড্রু জোন্স (ক্রিকেটার)
অ্যান্ড্রু হাওয়ার্ড জোন্স (; জন্ম: ৯ মে, ১৯৫৯) ওয়েলিংটনে জন্মগ্রহণকারী সাবেক নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য হিসেবে ১৯৮৭ থেকে ১৯৯৫ সালের মধ্যে টেস্ট ও একদিনের আন্তর্জাতিকে অংশগ্রহণ করেছেন। ঘরোয়া ক্রিকেটে সেন্ট্রাল ডিস্ট্রিক্টস স্ট্যাগস, ওতাগো ভোল্টস এবং ওয়েলিংটন ফায়ারবার্ডস - এ তিনটি রাজ্য দলে খেলেছেন।
অ্যান্ড্রু জোন্স ১৯৭২ থেকে ১৯৭৬ সাল পর্যন্ত নেলসন কলেজে অধ্যয়ন করেন। কলেজে থাকাকালীন বিদ্যালয়ের প্রথম একাদশ ক্রিকেট দলে চার বছর খেলেছেন। ১৯৭৫ সালে সেরা অল-রাউন্ড ক্রীড়াবিদ হওয়ার প্রেক্ষিতে উড কাপ পুরস্কার লাভ করেন।
১৬ এপ্রিল, ১৯৮৭ তারিখে সাতাশ বছর বয়সে নিউজিল্যান্ডের পক্ষে তার টেস্ট অভিষেক ঘটে। সচরাচর তিন নম্বর ব্যাটসম্যান হলেও মাঝে-মধ্যেই টেস্ট ইনিংসে চার নম্বরে মাঠে নামতেন। তাঁর খেলা ৩৯ টেস্টের মধ্যে নিউজিল্যান্ড মাত্র ছয়টি টেস্টে জয়লাভে সক্ষম হয়। তাঁর ব্যাটিংয়ের ধরন শর্ট ডেলিভারি বেশ কার্যকর ছিল।
ক্রিজে টিকে গেলে তাঁকে আউট করা বেশ দুঃসাধ্য ছিল। তাঁর সাতটি সেঞ্চুরির মধ্যে পাঁচটিই ১৪০ বা ততোধিক রানের। উপমহাদেশের দল ভারতের বিপক্ষে ৫০.১৩ গড়ে ৪০১ ও শ্রীলঙ্কার বিপক্ষে ৬২.৫০ গড়ে ৬২৫ রান করেছেন। ১৯৯১ সালে ওয়েলিংটনে শ্রীলঙ্কার বিপক্ষে নিজস্ব সর্বোচ্চ ১৮৬ রান করেন। তন্মধ্যে, মার্টিন ক্রোকে সাথে নিয়ে ৪৬৭ রানের জুটি গড়েন যা টেস্ট ক্রিকেটের ইতিহাসে যে-কোন দলের বিপক্ষে যে-কোন জুটিতে টেস্ট রেকর্ড হিসেবে স্বীকৃত ছিল ও ২০০৯ সাল পর্যন্ত তৃতীয় সর্বোচ্চ রানের জুটি। এ ইনিংসের পর পরবর্তী দুই টেস্টেও ১২২ ও অপরাজিত ১০০* রান সংগ্রহ করেন। এরফলে একমাত্র নিউজিল্যান্ডীয় হিসেবে ধারাবাহিকভাবে তিনটি শতক হাঁকান।
৮৭টি একদিনের আন্তর্জাতিকে ৩৫.৬৯ গড় রানের অধিকারী জোন্স সেঞ্চুরি করতে সক্ষমতা দেখাননি। তাঁর সর্বোচ্চ ৯৩ রান আসে শারজায়, বাংলাদেশের বিপক্ষে।
নীল দত্ত
নীল দত্ত (ইংরেজীতেঃ Neel Dutt, একজন ভারতীয় বাংলার জনপ্রিয় সঙ্গীত পরিচালক। । তিনি ওপার বাংলার জনপ্রিয় সঙ্গীত পরিচালক ও গায়ক অঞ্জন দত্ত এর ছেলে। ।
ফ্রেডরিখ বার্জিয়াস
ফ্রেডরিখ কার্ল রুডলফ বার্জিয়াস একজন জার্মান রসায়নবিজ্ঞানী যিনি কয়লা থেকে কৃত্রিম জ্বালানি সংশ্লেষণের বার্জিয়াস প্রক্রিয়ার জন্য বিখ্যাত। তিনি ১৯৩১ সালে রসায়নে নোবেল পুরস্কার লাভ করেন।
বার্জিয়াস ১৮৮৪ সালের ১১ অক্টবর জন্মগ্রহণ করেন। তিনি লিপজিগ বিশ্ববিদ্যালয় থেকে ১৯৩১ সালে রসায়নে পিএইচডি ডিগ্রি অর্জন করেন।
অর্থ মন্ত্রণালয় (বাংলাদেশ)
অর্থ মন্ত্রণালয় গণপ্রজাতন্ত্রী বাংলাদেশ সরকারের একটি মন্ত্রণালয় । বাংলাদেশ সরকারের অন্যতম এ সংস্থাটি দেশের অর্থনৈতিক উন্নয়ন, জাতীয় বাজেট প্রণয়ন, করারোপ, অর্থ সংশ্লিষ্ট আইন, বিধি-বিধান-প্রবিধান প্রণয়ন এবং বাস্তবায়নের লক্ষ্যে কাজ করে থাকে।
পটাসিয়াম অক্টাক্লোরোডাইমোলিবডেট
পটাসিয়াম অক্টাক্লোরোডাইমোলিবডেট, ধারাক্রমিক নামে পটাসিয়াম পুনর্বার একটি অজৈব যৌগ। যার রাসায়নিক সংকেত KMoCl । এটি লাল রংয়ের মাইক্রোক্রিস্টালাইন হিসেবে পরিচিত।
এই যৌগটি মোলিবডেনাম হতে দুই ধাপে উত্‍পন্ন করা হয় :
১. Mo(CO) + 4HOCCH → Mo(OCCH) + 2 H + 12 CO
২. Mo(OCCH) + 4 HCl + 4 KCl → KMoCl + 4 HOCCH
আহমেদ ইবনে ফাদলান
আহমেদ ইবনে ফাদলান ইবনে আব্বাস ইবনে রশিদ ইবনে হাম্মাদ () ছিলেন ১০ম শতাব্দীর একজন আরব পর্যটক। বাগদাদের আব্বাসীয় খলিফার তরফ থেকে ভলগা বুলগারের রাজার কাছে প্রেরিত দূত হিসেবে তার লিখিত ভ্রমণকাহিনীর জন্য তিনি বিখ্যাত। তার বিবরণে ভলগা ভাইকিংদের বর্ণনা পাওয়া যায়। এতে নৌকাসমেত কবরস্থ করার দৃশ্যের বর্ণনা রয়েছে। তিনি অঘুজ, পেচেনেগ, বাশকির, ও খাজারসহ আরো কিছু তুর্কি জাতিগোষ্ঠীর বর্ণনা দিয়েছেন।
http://www.palgrave.com/products/title.aspx?pid=485411
ইংরেজি উপন্যাস
ইংরেজি উপন্যাস ইংরেজি সাহিত্য একটি গুরুত্বপূর্ণ অংশ। এই নিবন্ধটি ইংরেজিতে লেখা উপন্যাস এবং যার ​​উপন্যাসিক​​ ইংল্যান্ড বা স্কটল্যান্ড বা ওয়েলস বা উত্তর আয়ারল্যান্ডের (বা ১৯২২ সালের আগে আয়ারল্যান্ড) জন্মেছেন বা তাদের জীবনের একটি উল্লেখযোগ্য অংশ ব্যয় করেছেন, তার উপর গুরুত্ত্ব প্রদান করা হয়েছে ।
ডেভ ক্রো
ডেভিড উইলিয়াম ক্রো (; জন্ম: ১৮ অক্টোবর, ১৯৩৩ - মৃত্যু: ১২ মে, ২০০০) ওয়েলিংটনে জন্মগ্রহণকারী নিউজিল্যান্ডের সাবেক ক্রিকেটার ছিলেন। ১৯৫৩ থেকে ১৯৫৮ সময়কালের মধ্যে ক্যান্টারবারি এবং ওয়েলিংটন দলের পক্ষে তিনি তিনটি মাত্র প্রথম-শ্রেণীর ক্রিকেট খেলায় অংশ নিয়েছিলেন।
নিউজিল্যান্ড জাতীয় ক্রিকেট দলের টেস্ট ও একদিনের আন্তর্জাতিকের খেলোয়াড় - মার্টিন ক্রো ও জেফ ক্রো তাঁর সন্তান। এছাড়াও তিনি অভিনেতা রাসেল ক্রো’র কাকা হন।
হিমিয়ার রাজ্য
হিমিয়ার রাজ্য (in Arabic مملكة حِمْيَر "Mamlakat Ḥimyar") () (১১০ খ্রিষ্টপূরব-৫২০এর দশক পর্যন্ত সমৃদ্ধ) প্রাচীন ইয়েমেনের একটি রাজ্য। গ্রীক ও রোমানরা একে হোমেরিট রাজ্য বলত। এটি ১১০ খ্রিষ্টপূর্বে স্থাপিত হয়। প্রাচীন শহর জাফরের পর বর্তমান সানা এর রাজধানী হয়। রাজ্যটি ২৫ খ্রিষ্টপূর্বে প্রতিবেশী সাবা, ২০০ খ্রিষ্টাব্দে কাতাবান ও ৩০০ খ্রিষ্টাব্দে হাদরামাওত দখল করে নেয়। ২৮০ খ্রিষ্টাব্দে এটি সাবেইন রাজ্য জয় করে। ৫২৫ খ্রিষ্টাব্দে খ্রিষ্টান আক্রমণকারীদের হাতে পতনের আগ পর্যন্ত হিমিয়ার রাজ্য টিকে ছিল।
আরব জাতি
আরব জাতি (, "আরব") বা আরবি ভাষী জাতি অন্যতম প্রধান জাতিগোষ্ঠী। মূলত পশ্চিম এশিয়া, উত্তর আফ্রিকা, আফ্রিকার শিং নামক অঞ্চল ও আরব বিশ্বের অন্যান্য স্থানে এই জাতির আবাসস্থল। এদের মধ্যে লেবানিজ, সিরিয়ান, আমিরাতি, কাতারি, সৌদি, বাহরাইনি, কুয়েতি, ইরাকি, ওমানি, জর্ডানি, ফিলিস্তিনি, ইয়েমেনি, সুদানি, আলজেরিয়ান, মরক্কান, তিউনিসিয়ান, লিবিয়ান ও মিশরীয়রা রয়েছে। 
আরব জাতির মধ্যে নানা জাতির মশ্রণ রয়েছেন। তাদের পূর্ববর্তী উৎস বিভিন্ন। ভাষা, সংস্কৃতি ও রাজনৈতিক ঐতিহ্য আরবদের ঐক্যের উপাদান হিসেবে কাজ করে।Price-Jones, David. "The Closed Circle: an Interpretation of the Arabs". Pbk. ed., with a new preface by the author. Chicago: I. R. Dee, 2002. xiv, 464 p. pbk
Ankerl, Guy. "Coexisting Contemporary Civilizations: Arabo-Muslim, Bharati, Chinese, and Western." INU PRESS, Geneva, 2000. .
মাইকেল গফ (ক্রিকেটার)
মাইকেল অ্যান্ড্রু গফ (জন্ম: ১৮ ডিসেম্বর, ১৯৭৯) সাবেক ইংরেজ ক্রিকেটার ও আম্পায়ার। তিনি ডানহাতি ব্যাটসম্যান ও ডানহাতি অফ-ব্রেক বোলার ছিলেন। ১৯৯৭ সালে দুইটি যুব টেস্ট খেলায় অংশগ্রহণ করেন। ১৯৯৮ সালে ডারহাম কাউন্টি দলের পূর্ণাঙ্গ সদস্য হন। এরপূর্বে তিনি দ্বিতীয় একাদশে মাঝে-মধ্যে খেলতেন ও আরো পাঁচ বছরের জন্য এ দায়িত্বে ছিলেন।
দ্বিতীয় একাদশ দলে অভিষেকের সময় প্রথম ইনিংস সফলভাবে সম্পন্ন করলেও দ্বিতীয় ইনিংসে রান করেন শূন্য। ডিসেম্বর, ১৯৯৭ সালে দক্ষিণ আফ্রিকার বিপক্ষে যুবদের টেস্টে অভিষেকের পর ১২টি টেস্ট খেলেন। ১৩০ রানে পিছিয়ে থাকা স্বত্ত্বেও অনূর্ধ্ব-১৯ দলকে ড্রয়ের পথে নিয়ে যেতে সক্ষমতা দেখান তিনি। এরপর পাকিস্তান, নিউজিল্যান্ড ও অস্ট্রেলিয়ার অনূর্ধ্ব-১৯ দলের বিপক্ষেও খেলেন তিনি।
এপ্রিল, ২০০৬ সালে গফ দ্বিতীয় একাদশ চ্যাম্পিয়নশীপে আম্পায়ারের দায়িত্ব পালন করেন। এপ্রিল, ২০০৬ সালে আনুষ্ঠানিকভাবে দ্বিতীয় একাদশ ট্রফিতে আম্পায়ার হিসেবে খেলা পরিচালনা করেন। ২০১৩ সাল থেকে অক্টোবর, ২০১৪ পর্যন্ত নয়টি ওডিআই এবং চারটি টুয়েন্টি২০ আন্তর্জাতিক খেলায় আম্পায়ারিত্ব করেন গফ।